Apibrėžti sukurtų IS incidentų valdymo procesą ir užtikrinti pagrįstą jo finansavimą.

Lietuvos Respublikos sveikatos apsaugos ministerija

Rekomendacija įgyvendinta. Patvirtintas Elektroninės informacijos saugos ir kibernetinių incidentų valdymo aprašas (VĮ Registrų centro direktoriaus 2016-04-25 įsakymas Nr. V-113), kuriuo nustatyta vieninga incidentų registravimo ir informavimo, incidentų šalinimo, klasifikavimo bei valdymo proceso stebėjimo ir priežiūros tvarka. Kiekviena asmens sveikatos priežiūros įstaiga atskirų  incidentų valdymo tvarkų nerengia, nes yra viena centralizuota sistema JIRA, į kurią registruojami incidentai vadovaujantis Registrų centro direktoriaus patvirtinta tvarka.Registrų centras pateikė 2016-04-25 įsakymą Nr. V-113 "Dėl Elektroninės informacijos saugos ir kibernetinių incidentų valdymo aprašo patvirtinimo" ir 2017-01-31 įsakymą Nr. V-28 "Dėl Elektroninės informacijos saugos ir kibernetinių incidentų valdymo aprašo pakeitimo". Papildomai pateikti Pagalbos tarnyboje užfiksuoto skambučio įrašo pavyzdys, pareigybiniai nuostatai darbuotojo, dirbančio Pagalbos tarnyboje. Rekomendacija įgyvendinta laiku.Registrų centras 2017 m. kovo mėnesį įsteigė E. sveikatos pagalbos tarnybą, į kurią sveikatos priežiūros specialistai gali kreiptis telefonu bei elektroniniu paštu ir gauti greitą konsultaciją dėl darbo e. sveikatos sistemoje, ir kuri ESPBI IS naudotojams nuotoliniu būdų padeda spręsti iškilusias problemas ar trikdžius. 2017-09-25 Registrų centro direktoriaus įsakymu Nr. V-242 patvirtinta Tęstinio naudotojo vaidmens ESPBI IS gamybinėje aplinkoje sukūrimo ir naudojimo tvarka. Reikalingi pakeitimai testuojami mokomojoje (tęstinėje) aplinkoje. 2017-07-28 vykusiame E. sveikatos valdybos posėdyje buvo pristatyti Registrų centro veiklos vertinimo kriterijai, susiję su nepertraukiamu E. sveikatos paslaugų ir bendradarbiavimo infrastruktūros informacinės sistemos darbo užtikrinimu. Registrų centras teikia Sveikatos apsaugos ministerijai ataskaitas kas ketvirtį, kriterijai pristatyti E. sveikatos valdybos posėdžiuose. 2017-08-22 buvo pateikti numatytų VĮ Registrų centro veiklos vertinimo kriterijų reikšmių skaičiavimo aprašymas ir stebėsenos sistemos apie šių kriterijų pasiekimą ataskaitos.


Tobulinti asmens sveikatos priežiūros paslaugų, apmokamų fondo lėšomis ir papildomai savivaldybių lėšomis, teikimo teisinį reglamentavimą, kad būtų užtikrintas skaidrus, vienodais principais grįstas tokių paslaugų teikimas ir finansavimas.

Viešieji finansai ir oficialioji statistika

Sveikatos apsaugos ministro 2021-08-16 įsakymu Nr. V- 1870 „Dėl darbo grupės Aštuonioliktosios Lietuvos Respublikos Vyriausybės programos priemonių plano 4.2.6 ir 4.5.2 priemonėms įgyvendinti sudarymo“ sudarytoje darbo grupėje svarstytas klausimas dėl visų teisėtai gautų lėšų ir jų apskaitos principų reglamentavimo. 2023-05-11 priimtas Sveikatos draudimo įstatymo Nr. I-1343 2, 5, 6, 8, 9, 9-1, 10, 12, 12-1, 15, 17, 21, 22, 23, 26, 30, 43 straipsnių ir II skyriaus pavadinimo pakeitimo ir Įstatymo papildymo 3-1 straipsniu įstatymas, kuriame aiškiai apibrėžta apdraustiesiems teikiama sveikatos priežiūra, finansuojama iš Privalomojo sveikatos draudimo fondo, siejant ją su draudiminiu įvykiu. Rekomendaciją laikome iš dalies įgyvendinta. Sveikatos apsaugos ministerija informavo, kad nėra poreikio nustatyti bendrą savivaldybių lėšų naudojimo tvarką, kai šiomis lėšomis finansuojamos asmens sveikatos priežiūros paslaugos, nes toks atvejis, kai teritorinė ligonių kasa administravo vienos savivaldybės biudžeto lėšas, skirtas dantų protezavimo paslaugoms teikti, buvo vienetinis. Įgyvendinant Sveikatos sistemos įstatymo (1994-07-19 Nr. I-552) 48 str. nuostatas, savivaldybių remiama sveikatos priežiūra finansuojama savivaldybių tarybų nustatyta tvarka.


Siekiant užtikrinti viešojo sektoriaus visų lygiųatskaitomybės sistemą, rekomenduojame papildyti nacionalinį metinių ataskaitų rinkinį konsoliduotojo biudžeto vykdymo duomenimis.

Lietuvos Respublikos finansų ministerija


Didinti kibernetinio saugumo valdymo organizavimo ir įgyvendinimo efektyvumą: sukurti reikiamus kontrolės mechanizmus, kurie prisidėtų prie žmogiškųjų išteklių saugumo žinių ir gebėjimų didinimo, saugumo reikalavimų įgyvendinimo būklės gerėjimo ir IS pažeidžiamumų prevencijos.

Lietuvos Respublikos krašto apsaugos ministerija

Didinant kibernetinio saugumo valdymo organizavimo ir įgyvendinimo efektyvumą:- Seimas 2018-06-30 priėmė Lietuvos Respublikos administracinių nusižengimų kodekso 79, 479, 480, 589 straipsnių pakeitimo ir 82 straipsnio pripažinimo netekusiu galios įstatymą. Įstatymo 479, 480 straipsnių pakeitimais įstaigų vadovams arba kitiems atsakingiems asmenims nustatyta administracinė atsakomybė už organizacinių ir techninių kibernetinio saugumo reikalavimų nevykdymą ir teisėtų Nacionalinio kibernetinio saugumo centro nurodymų, susijusių su kibernetinio saugumo užtikrinimu, neįvykdymą laiku.-Vyriausybė 2019-07-03 nutarimu Nr. 709 patvirtino Nacionalinės kibernetinio saugumo strategijos įgyvendinimo tarpinstitucinį veiklos planą, kuriame nustatytos priemonės, kurios prisidėtų prie žmogiškųjų išteklių saugumo žinių ir gebėjimų didinimo, saugumo reikalavimų įgyvendinimo būklės gerėjimo ir IS pažeidžiamumų prevencijos.- 2022 m. baigtas vykdyti Nacionalinės kibernetinio saugumo strategijos įgyvendinimo tarpinstitucinio veiklos plano vykdymas. Įgyvendinant priemones, susijusias su žmogiškųjų išteklių saugumo žinių ir gebėjimų didinimu, vykdyti kompleksiniai kibernetinės saugos mokymai ir baziniai kibernetinio saugumo mokymai viešojo ir nevyriausybinio sektoriaus darbuotojams, atliktas mokslinis tyrimas „Kibernetinio saugumo kompetencijų modelio kūrimas“, pradėta vykdyti Viešojo valdymo plėtros programos pažangos priemonė Nr. 01-001-08-03-01 „Sukurti modernią viešojo valdymo institucijų žmogiškųjų išteklių valdysenos sistemą“.


Siekiant užtikrinti, kad būtų laikomasi Konstitucijos nuostatų, inicijuoti teisės aktų pakeitimus, nusprendus, kokius finansinius rodiklius ir kiek jų privalo patvirtinti Seimas ir kiek suteikti Vyriausybei teisių vykdyti biudžetą.

Konstitucinis Teismas (1999-07-09 nutarimas Nr.18/98) yra konstatavęs, kad „įstatymas gali būti keičiamas tik įstatymu“; „Konstitucijoje įstatymų leidybos delegavimas nenumatytas“; „pagal Konstituciją Vyriausybei nesuteikiama galių pačiai pakeisti biudžetą“. Valstybės biudžeto sudarymo ir vykdymo reguliavimas palieka galimybę perskirstyti Seimo patvirtintus asignavimus bei valstybės vardu skolintis ir pasiskolintus pinigus naudoti Vyriausybei ar jos įgaliotai institucijai viršijant Seimo patvirtintą bendrą Valstybės biudžeto rodiklių įstatymu patvirtintą asignavimų sumą, tačiau tokia praktika yra keistina, siekiant užtikrinti, kad valstybės biudžetas, kaip visuma ir atskiros jo pozicijos, kiek jos patvirtinamos Seimo, būtų ir keičiamos/peržiūrimos Seimo, o ne kiti įgaliojami tai padaryti. Atsižvelgdami į tai, rekomendaciją laikome neįgyvendinta ir jos stebėseną baigiame.


Išanalizuoti vidaus kontrolės trūkumus, pateikiant informaciją finansinių ataskaitų rinkiniuose, ir priimti sprendimus, užtikrinančius vidaus kontrolės sistemos veikimą.

Atsižvelgiant į tai, kad Kelių direkcijos internetinėje svetainėje buvo pateiktas nekorektiškas 10-ojo VSAFAS 2 priedas, šiuo metu jis patikslintas. Paskirtas atsakingas asmuo už interneto svetainėje paskelbtų duomenų kontrolę.


Užtikrinti, kad visos apmokėjimo už asmens sveikatos priežiūros paslaugas dalys atitiktų įstatymo nuostatas.

Nuo 2024-01-01 įsigaliojo Sveikatos draudimo įstatymo Nr. I-1343 2, 5, 6, 8, 9, 9-1, 10, 12, 12-1, 15, 17, 21, 22, 23, 26, 30, 43 str. II sk. pavadinimo pakeitimo ir įstatymo papildymo 3-1 straipsniu įstatymas (2023-05-11 Nr. XIV-1942), kuriame patikslintas draudiminio įvykio apibrėžimas, aiškiai reglamentuota apdraustiesiems teikiama sveikatos priežiūra, finansuojama Privalomojo sveikatos draudimo fondo biudžeto lėšomis, siejant ją su draudiminiu įvykiu. Nustatyta, kad draudiminį įvykį atitinkančios išlaidos apmokamos fondo biudžeto lėšomis, sukauptomis iš privalomojo sveikatos draudimo įmokų, o neatitinkančios – valstybės biudžeto lėšomis, skirtomis Valstybinei ligonių kasai valstybės deleguotoms funkcijoms vykdyti. Valstybės biudžeto lėšų apskaita vedama atskirai nuo PSDF biudžeto lėšų, o už valstybės funkcijų vykdymą numatyta veiklos sąnaudų kompensacija.Rekomendaciją laikome įgyvendinta iš dalies, nes Sveikatos draudimo įstatymo 17 str. 8 d. nustatytas PSD įmokų tarifas smulkiesiems ūkininkams yra mažesnis nei kitiems asmenims, o įstatyme nenumatytas šios remiamos grupės asmenų mokamų įmokų skirtumo dengimas valstybės biudžeto lėšomis. Taip pat įstatymu (6 str. 4 d. ir 16 str.) nustatytas mažesnis PSD įmokų dydis asmenims, draudžiamiems valstybės biudžeto lėšomis (planuojama metinė įmoka už vieną draudžiamąjį iš valstybės biudžeto yra kelis kartus mažesnė už planuojamą dirbančio asmens PSD įmoką). Seimo Audito komitetas, atsižvelgdamas į  privalomojo sveikatos draudimo įmokų dydžio netolygumus, Vyriausybei pateikė pasiūlymus (2023-09-20 sprendimas Nr.111-S-26) įvertinti netolygumų  pagrįstumą, galimybes didinti valstybės biudžeto įmokos, mokamos už vieną draudžiamąjį valstybės lėšomis, dydį (priartinant prie PSD įmokos dydžio) ir poreikį pakeisti  įstatyme (6 str. 4 d. ir 17 str.) įtvirtintas nuostatas. Tolimesnė stebėsena bus vykdoma, stebint sveikatos apsaugos srities rizikas.


Siekiant, kad specialių tikslinių dotacijų tikslo pasiekimo vertinimo kriterijais būtų vertinami ne tik su švietimo procesu susiję aspektai, bet ir būtų užtikrintas racionalus valstybės biudžeto lėšų naudojimas ir ugdymo kokybė savivaldybių mokyklose, rekomenduojame į tvirtinamus būsimų laikotarpių dotacijos ugdymo reikmėms finansuoti tikslo pasiekimo vertinimo kriterijus įtraukti daugiau kriterijų, skirtų švietimo įstaigų tinklo efektyvumui įvertinti, ugdymo rezultatyvumui pamatuoti.

Lietuvos Respublikos švietimo, mokslo ir sporto ministerija

Siekiant, kad specialių tikslinių dotacijų tikslo pasiekimo vertinimo kriterijais būtų vertinami ne tik su švietimo procesu susiję aspektai, bet ir būtų užtikrintas racionalus valstybės biudžeto lėšų naudojimas ir ugdymo kokybė, rengiant 2025 m. dotacijos ugdymo reikmėms finansuoti tikslo pasiekimo vertinimo kriterijus ( Šveitimo, mokslo ir sporto ministro 2025-01- 27 įsakymas Nr. V-74) , numatytas papildomas stebėsenos rodiklis, susijęs su ugdymo rezultatyvumu – „Tris ir daugiau valstybinių brandos egzaminų išlaikiusių abiturientų dalis (proc.)“. Kiekvienai savivaldybei nustatytos šio rodiklio siektinos reikšmės.


Paramos gavėjai ir įgyvendinančiosios institucijos kartu turėtų užtikrinti, kad rizikos valdymo sistema visais lygmenimis būtų grindžiama tais pačiais principais.

Lietuvos Respublikos susisiekimo ministerija

Įmonė "RB Rail AS" užbaigė integruotos projekto "Rail Baltica" valdymo, planavimo, ataskaitų rengimo ir rizikų valdymo sistemos įdiegimo paslaugų pirkimą, 2020 m. vasario 4 d. buvo sudaryta paslaugų pirkimo sutartis.Šiuo pagrindu šiuo metu tarp visų projekto dalyvių yra plėtojama vieninga rizikų valdymo sistema per informacinę sistemą Primavera P6 (vieninga sistema yra faktiškai įdiegta, atliekamas darbas su turiniu). Susisiekimo ministerija ir AB "Lietuvos geležinkeliai" joms numatytas priemones susijusias su rizikų valdymo sistema įgyvendino.


Siekiant paskatinti valstybines aukštąsias mokyklas gerinti studijų kokybę ir politikos formuotojams turėti tarp kolegijų ir tarp universitetų palyginamus duomenis, nustatyti veiklos kokybės rodiklius, su kuriais būtų siejamas mokyklų finansavimas pagal veiklos rezultatus.

Priimti Mokslo ir studijų įstatymo pakeitimai, įtvirtinantis aukštųjų mokyklų skatinamąjį finansavimą už veiklos rodiklius. 2022-12-29 Švietimo, mokslo ir sporto ministrės įsakymu Nr. V-2009 patvirtinta Mokslo ir studijų institucijų studijų veiklos pasiekimų vertinimo, valstybės biudžeto skatinamojo finansavimo už studijų veiklos pasiekimus lėšų paskirstymo mokslo ir studijų institucijoms, duomenų, kurių reikia siekiant atlikti studijų veiklos pasiekimų vertinimus, teikimo ir mokslo ir studijų institucijų studijų veiklos pasiekimų vertinimo kriterijų svorio nustatymo tvarkos aprašas. Rekomendacijos stebėsena tęsiama, kol bus pasiektas kiekybinis pokyčio rodiklis.


Įgyvendinti visas LR teisės aktuose numatytas ypatingos svarbos asmens duomenų organizacines ir technines saugumo priemones.

Įgyvendinant rekomendaciją numatyta įvykdyti 3 priemones.Parengta standartizuota privaloma dokumentacija, reikalinga sveikatos priežiūros įstaigų registravimuisi Asmens duomenų valdytojų valstybės registre, sveikatos apsaugos ministras 2017-11-30 įsakymu Nr. V-1371 patvirtino Sveikatos priežiūros įstaigos duomenų tvarkymo pavyzdines taisykles, kurios įgyvendina numatytą priemonę.Antros priemonės įgyvendinimas tapo nebeaktualus 2018-05-25 įsigaliojus Reglamentui (ES) 2016/679 (Bendrasis duomenų apsaugos reglamentas), kuris nenumato registravimo Asmens duomenų valdytojų registre ar išankstinių patikrų atlikimo, todėl Valstybinė duomenų apsaugos inspekcija tokių funkcijų nebevykdo. Pareigos nenumato ir naujos redakcijos Asmens duomenų teisinės apsaugos įstatymas. Atsižvelgiant į tai, priemonės stebėsena baigta.Įgyvendinant trečią priemonę Sveikatos apsaugos ministro 2018-05-24 įsakymu Nr. V-608 patvirtinti Sveikatos priežiūros įstaigos (viešosios įstaigos ir biudžetinės įstaigos) informacinės sistemos pavyzdiniai nuostatai (44 p. nustatyta, kad, esant poreikiui, IS nuostatai papildomi ar tikslinami). Ministro 2019-05-23 įsakymu Nr. V-605 nuostatai buvo pakeisti, nustatyta, kad sveikatos priežiūros įstaigos ne rečiau kaip kartą per metus iki kiekvienų einamųjų metų pabaigos privalo peržiūrėti ir atnaujinti sveikatos priežiūros įstaigų informacinių sistemų nuostatus. Priemonė įgyvendinta.


Siekiant, kad daugėtų ūkininkų, kurie patys valdo riziką nuo meteorologinių reiškinių sukeliamų nuostolių, imtis priemonių skatinti ūkininkus drausti pasėlius.

Lietuvos Respublikos žemės ūkio ministerija


Siekiant kokybiško paramos priemonių administravimo, nustatyti, kokių priemonių (mokymų ar kt. formatu teikiamos metodinės pagalbos) trūksta savivaldybių specialistams, administruojantiems paramos priemones ir jas teikti.


Siekiant tobulinti paramos priemonių sukeliamos administracinės naštos valdymą, apibrėžti jos vertinimo procesą.


Siekiant tinkamai valdyti projektų rizikas – parengti viešojo subjekto rizikų valdymo planą, jį periodiškai atnaujinti ir fiksuoti pasireiškusias rizikas ir jų valdymo priemones (Valstybinė saugomų teritorijų tarnyba).

Valstybinė saugomų teritorijų tarnyba prie Aplinkos ministerijos

Rekomendacija laikoma neaktualia, kadangi VPSP projektas nutrauktas. 2025-01-31 nutraukta sutartis tarp Valstybinės saugomų teritorijų tarnybos prie Aplinkos ministerijos, Aukštaitijos nacionalinio parko ir Labanoro regioninio parko direkcijos, UAB „Picukė", UAB „Palūšės turas".


Siekiant užtikrinti, kad uosto žemės nuomininkų veikla uoste padėtų pasiekti jo veiklos tikslus, sudarant naujas žemės nuomos sutartis arba šalių susitarimu atliekant jų keitimus, nurodyti, kokiai konkrečiai uosto funkcinę paskirtį atitinkančiai veiklai vykdyti nuomininkas įsipareigoja naudoti uosto žemės plotą.

Akcinė bendrovė Klaipėdos valstybinio jūrų uosto direkcija


Siekiant, kad žemės nuomos sutartyse kitų darbų, susijusių su uosto funkcine paskirtimi, minimalūs mastai (įsipareigojimai) tiksliau parodytų nuomininkų veiklos prisidėjimą prie uosto veiklos tikslų pasiekimo, patvirtinti minimalių kitų darbų mastų (įsipareigojimų) nuomojamame uosto žemės sklype, kuriam nėra galimybės nustatyti krovos įsipareigojimo, nustatymo tvarką, atsižvelgiant į nuomojamo sklypo vietą, plotą, situaciją rinkoje ir pan.


Siekiant užtikrinti, kad atliekų tvarkytojams, naudojantiems ar šalinantiems pavojingąsias atliekas, nutraukus veiklą likusios nesutvarkytos atliekos būtų sutvarkytos nenaudojant valstybės biudžeto lėšų periodiškai peržiūrėti atliekų tvarkytojų pateiktus draudimo bendrovės ar banko suteiktus garantus ir užtikrinti, kad atliekų tvarkytojai nustatytais terminais Aplinkos apsaugos agentūrai pateiktų naują ar pratęstą garantą.

Lietuvos Respublikos aplinkos ministerija

Sukurta banko garantų ir draudimo laidavimo polisų duomenų bazė, kurioje fiksuojama banko garanto ir draudimo laidavimo polisų galiojimo data, kad būtų galima užtikrinti laiku atliekamą ir teisės aktų reikalavimus atitinkančią kontrolę, siekiant išvengti rizikos, kad pavojingų atliekų tvarkytojai atliekų tvarkymo veiklą vykdo neturėdami galiojančio banko garanto ir (ar) draudimo laidavimo poliso.


Siekiant užtikrinti, kad atliekų tvarkytojams, naudojantiems ar šalinantiems pavojingąsias atliekas, nutraukus veiklą likusios nesutvarkytos atliekos būtų sutvarkytos nenaudojant valstybės biudžeto lėšų numatyti pareigą visiems atliekų tvarkytojams ne rečiau kaip kas dvejus metus tikslinti veiklos nutraukimo plane numatytų priemonių įgyvendinimo sąmatas ir užtikrinti, kad visi atliekų tvarkytojai nustatytais terminais jas patikslintų.

Įgyvendinant rekomendaciją Aplinkos ministerija pakeitė Atliekų naudojimo ar šalinimo veiklos nutraukimo plano rengimo, derinimo ir įgyvendinimo tvarkos aprašą: patikslino tvarką, reikalavimus ir atsakingų institucijų atsakomybes, kad būtų užtikrinta, operatyvi ir veiksminga veiklos nutraukimo planų, juose numatytų priemonių įgyvendinimo sąmatų kontrolė.


Siekiant, kad savarankiškai deklaruojančių asmenų daugėtų, tobulinti žemės ūkio naudmenų ir pasėlių deklaravimo sistemą


Siekiant valdyti informaciją apie visus nusikaltimus elektroninėje erdvėje, į jų profilio apimtį įtraukti visas nusikalstamas veikas, padarytas elektroninėje erdvėje, ir užtikrinti šios informacijos rinkimą, sisteminimą ir panaudojimą grėsmių analizei ir strateginiams sprendimams priimti.

Policijos departamentas prie Lietuvos Respublikos vidaus reikalų ministerijos

Siekiant valdyti informaciją apie visus nusikaltimus elektroninėje erdvėje, integruotoje baudžiamojo proceso informacinėje sistemoje įdiegtas naujas funkcionalumas  –  „požymis – NEE“, kuris užtikrina NEE informacijos rinkimą ir sisteminimą. Statistiniai duomenys naudojami strateginių sprendimų, susijusių su situacijos pokyčio stebėsena, rizikų nustatymu ir vidaus kontrolės priemonių vykdymu, priėmimui.Rekomendacijos stebėseną tęsiame siekdami įvertinti pokytį.


Siekiant, kad būtų įgyvendinti centralizuojant bendrąsias funkcijas užsibrėžti tikslai, nustatyti kriterijus / principus, kuriais vadovaujantis įstaigos įtraukiamos į buhalterinės apskaitos ir (arba) personalo administravimo funkcijų centralizavimo procesą.


Siekiant tinkamai valdyti projektų rizikas – parengti viešojo subjekto rizikų valdymo planą, jį periodiškai atnaujinti ir fiksuoti pasireiškusias rizikas ir jų valdymo priemones (Kauno rajono savivaldybė).

Kauno rajono savivaldybės administracija


Siekiant sudaryti sąlygas, kad visi kibernetinio saugumo subjektai žinotų veiksmus, kurių reikia imtis įvykus kibernetiniam incidentui ar siekiant užkirsti kelią galimoms grėsmėms:-patvirtinti priemones, kurios užtikrintų sklandesnį komunikavimą apie kibernetinius incidentus naudojantis kibernetinio saugumo informaciniu tinklu;-įpareigoti kibernetinio saugumo subjektus (valstybės informacinių išteklių valdytojus ir tvarkytojus) dalyvauti nacionalinėse kibernetinio saugumo pratybose ir numatyti Nacionalinio kibernetinio saugumo centro vykdomos švietimo veiklos vertinimo rodiklius ir juos periodiškai stebėti;-parengti ir patvirtinti detalų tipinį kibernetinių incidentų valdymo planą ir įpareigoti kibernetinio saugumo subjektus pagal šio standartinio plano pavyzdį parengti ar atnaujinti savo vidinius kibernetinių incidentų valdymo planus / tvarkas.


Organizuoti ir koordinuoti vartininkų mokymus, kaip atpažinti savižudybės riziką, suteikti pirminę paramą ir nukreipti tolesnei pagalbai.

Sveikatos apsaugos ministerija nuolat organizuoja vartininkų mokymus pagal dvi Lietuvai adaptuotas mokymų programas (SAFE TALK ir ASIST). Iki 2019 m. lapkričio mėn. 9 088 asmenys buvo išmokyti, kaip atpažinti savižudybės riziką, mokėti paklausti ir nukreipti pagalbai bei 2 677 asmenys išmokyti, kaip atpažinti savižudybės riziką ir suteikti pirminę emocinę pagalbą.


Siekiant, kad po asmens bandymo žudytis būtų užtikrinta skubi ir tęstinė pagalba, nustatyti tvarką, pagal kurią asmens sveikatos priežiūros įstaigos atliktų psichosocialinį įvertinimą, prireikus suteiktų psichologinę ir/ ar psichiatrinę pagalbą, dalintųsi informacija ir suteiktų proaktyvią, tęstinę pagalbą.

Sveikatos apsaugos ministro 2017-03-31 įsakymu Nr. V-368 reglamentuota, kad asmens sveikatos priežiūros įstaigų priėmimo – skubiosios pagalbos skyriuose nuo 2017-04-01 turi būti teikiama emocinė pagalba – paciento būklės psichodiagnostinis įvertinimas. Ši asmens sveikatos priežiūros paslauga apmokama iš Privalomojo sveikatos draudimo fondo. Ministro 2018-01-18 įsakymu Nr. V-59 patvirtintas Pirminės ambulatorinės psichikos sveikatos priežiūros paslaugų teikimo tvarkos aprašas, kuris reglamentuoja psichodiagnostinio vertinimo atlikimą pirminės psichikos sveikatos priežiūros įstaigose. Psichodiagnostinį įvertinimą atlieka gydytojas psichiatras, gydytojas vaikų ir paauglių psichiatras arba medicinos psichologas. Ministras 2018-07-26 įsakymu Nr. V-856 patvirtino Savižudybės krizę išgyvenančių asmenų psichosocialinio vertinimo tvarkos aprašą, kuriame nustatė kaip asmens sveikatos priežiūros įstaigos turi atlikti psichosocialinį įvertinimą ir, nustačiusios, kad asmeniui tikslingas ambulatorinis gydymas, sudaryti asmens savisaugos planą, numatant konkrečias veiklas, asmenis ir tarnybas, kurie gali padėti savižudybės krizę išgyvenančiam asmeniui įveikti savižudybės krizę. Ministras 2018-07-26 įsakymu Nr. V-859 patvirtino Pagalbos savižudybės grėsmę patiriantiems, savižudybės krizę išgyvenantiems ir savižudybės krizę išgyvenusiems asmenims teikimo tvarkos aprašą, kuriame nustatė kaip asmens sveikatos priežiūros įstaigos turi teikti skubią, proaktyvią ir tęstinę pagalbą. Informacija apie asmenį, kuriam teikiama pagalba gydymo įstaigoje dėl ketinimų ir (ar) bandymo nusižudyti, gali būti teikiama kitoms institucijoms teisės aktų nustatyta tvarka.


Siekiant efektyvesnio valstybės turto valdymo, patikslinti Uosto direkcijai keliamus nefinansinius lūkesčius dėl efektyvaus turto valdymo ir uosto krantinių tinkamos būklės užtikrinimo, atsižvelgiant į tai, kad kartu būtų įgyvendinti keliami investicijų grąžos tikslai.


Siekiant stiprinti vidaus kontrolę ir užtikrinti, kad nuomininkai tinkamai naudotų uosto žemę uosto veiklai vykdyti, ne rečiau kaip vieną kartą per metus atlikti patikrinimus dėl uosto žemės naudojimo uosto veiklai vykdyti ir užtikrinti jų atsekamumą.


Siekiant turėti aktualius išorinio vaikų globos įstaigų vertinimo metu gautus duomenis apie įstaigų veiklos kokybę, sisteminti informaciją apie nustatytus trūkumus ir jų šalinimo veiksmus.

Socialinių paslaugų priežiūros departamentas prie Socialinės apsaugos ir darbo ministerijos


Siekiant, kad ministerijos bendradarbiavimas su socialiniais partneriais formuojant politiką, būtų atviras ir proaktyvus:nustatyti kriterijus, pagal kuriuos darbo grupės būtų skirtos politikos formavimui ir į jas būtų kviečiami socialiniai partneriai; parengti ir periodiškai atnaujinti ministerijoje veikiančių darbo grupių, susijusių su politikos formavimu, sąrašą ir viešinti jį.


Paskirti asmens tapatybės dokumentų išrašymo ir išdavimo procesų valdytoją, kuris užtikrintų šių procesų išteklių ir kaštų valdymą. Užtikrinti, kad įstaigų dalyvaujančių asmens tapatybės dokumentų išrašymo ir išdavimo procesuose, naudojama įranga būtų tinkamai prižiūrima, centralizuotai planuojamas jos atnaujinimas siekiant išvengti nesuderinamumo.

Lietuvos Respublikos vidaus reikalų ministerija

Patvirtinti (2020-03-31 įsakymas Nr. 1V-292 “Dėl Asmens dokumentų išdavimo informacinės sistemos nuostatų patvirtinimo”) Asmens dokumentų išrašymo sistemos (ADIS) nuostatai, kuriuose reglamentuojamas asmens dokumentų išrašymo ir įteikimo proceso dalyviai, jų teisės ir pareigos. Pakirti valstybės informacinės sistemos valdytojas, tvarkytojai ir duomenų valdymo įgaliotinis.Rekomendaciją laikome iš dalies įgyvendinta, kadangi nepatvirtinta ADIS specifikacija. Stebėseną baigiame, o problemai išspręsti reikalingų pokyčių stebėsena tęsiama strateginio tyrimo metu analizuojant atitinkamos viešojo sektoriaus srities aplinką.


Įteisinti (parengti / atnaujinti nuostatus, specifikacijas, priėmimo ir tinkamumo eksploatuoti aktus) N.SIS, N.VIS, SVIS, PASIS, ADIS. Reorganizuoti VRIS ir įsteigti valstybės informacinės sistemą – Vidaus reikalų integracinę platformą.

Įteisinti N.SIS, N.VIS, SVIS, PASIS. Rekomendaciją laikome iš dalies įgyvendinta, kadangi nėra pilnai įteisinti ADIS ir VRIP (parengtas VRIP nuostatų projektas, ADIS specifikacijos projektas). Stebėseną baigiame, o problemai išspręsti reikalingų pokyčių stebėsena tęsiama strateginio tyrimo metu analizuojant atitinkamos viešojo sektoriaus srities aplinką.


Siekiant, kad Viešojo sektoriaus tobulinimo gairių įgyvendinimas sudarytų sąlygas išgryninti valstybės įmonių ir viešųjų įstaigų funkcijas, inicijuoti, kad valstybei atstovaujančios institucijos pakartotinai atliktų valstybės įmonių ir viešųjų įstaigų atitikties gairėms vertinimus ir apie jos rezultatus informuoti Vyriausybę sprendimams priimti.

Vidaus reikalų ministerija 2021 m. pasiūlė pavesti ministerijoms atlikti pakartotinį ministrų valdymo srityse veikiančių valstybės įmonių ir viešųjų įstaigų atitikties Viešojo sektoriaus įstaigų sistemos tobulinimo gairėms įvertinimą, pasiūlymui Vyriausybė pritarė. Įvertinus valstybės įmonių atitikties  Viešojo sektoriaus įstaigų sistemos tobulinimo gairėms vertinimo rezultatus ir atsižvelgus į vykdomą valstybės įmonių pertvarką, apsispręsta vykdyti aktyvią stebėseną. Pakartotiniai vertinimai nebuvo numatyti. Remiantis vertinimo rezultatais, 2024 m. priimti atitinkami Viešųjų įstaigų įstatymo pakeitimai.


Siekiant įvertinti VĮ Turto banko valdomo administracinės paskirties nekilnojamojo turto panaudojimo efektyvumą ne tik pagal plotą, tenkantį vienam darbuotojui, bet ir pagal jo išlaikymui tenkančias sąnaudas – peržiūrėti finansų ministro įsakymu patvirtintus šio turto panaudojimo efektyvumo rodiklius ir, esant poreikiui, numatyti naujus, kuriais Turto bankas vadovautųsi atlikdamas jo panaudojimo efektyvumo vertinimą


Užtikrinti, kad Seimo kanceliarijos teisės aktų informacinėje sistemoje būtų paskelbta visa Teisėkūros pagrindų įstatyme nurodyta informacija.

Seimas 2019-05-28 priėmė Teisėkūros pagrindų įstatymo Nr. XI-2220 2, 3, 5, 6, 7, 8, 10 straipsnių ir ketvirtojo skirsnio pakeitimo įstatymą. Įstatyme nustatyta, kad galiojančio teisinio reguliavimo poveikio ex post vertinimą atliekanti ministerija informaciją, susijusią su galiojančio teisinio reguliavimo poveikio ex post vertinimu, skelbia Teisės aktų informacinėje sistemoje. Šioje informacinėje sistemoje ir galiojančio teisinio reguliavimo poveikio ex post vertinimą atlikusios ministerijos interneto svetainėje per penkias darbo dienas nuo parengimo paskelbiama galiojančio teisinio reguliavimo poveikio ex post vertinimo ataskaita.Vyriausybės kanceliarija 2019-12-23 raštu Nr. S-4524 informavo, kad Vyriausybės darbo reglamento 21 p. ir 38 p. (atitinkami pakeitimai padaryti 2019-05-22 Vyriausybės nutarimu Nr. 513) numato, kad rengėjai, teikdami teisės akto projektą institucijoms derinti ir Vyriausybei svarstyti, turi pateikti informaciją bei duomenis, pagrindžiančius siūlomo teisinio reguliavimo naudą bei įgyvendinimo kaštus, taip pat pateikti informaciją apie konsultacijų su visuomene būdus, terminus, apibendrintus konsultacijų rezultatus, o teikiant Vyriausybei svarstyti teisės akto projektą – gautas suinteresuotų asmenų pastabas ir pasiūlymus, šių pastabų ir pasiūlymų įvertinimą. Teisės aktų projektai derinami su institucijomis ir teikiami Vyriausybei svarstyti naudojantis Seimo kanceliarijos teisės aktų informacine sistema (toliau – Sistema). Sistemoje skelbiami visi teisės akto projektų (kiekvienos projekto versijos) lydraščiai ir teikimai. Taip užtikrinama, kad Teisėkūros pagrindų įstatyme nurodyta informacija būtų skelbiama.Vyriausybė 2021-05-05 nutarimu Nr. 308 patvirtino Galiojančio teisinio reguliavimo poveikio ex post vertinimo metodiką. Metodikos 55 p. nustatyta, kad ex post vertinimą atliekanti ministerija savo interneto svetainėje, TAIS, prireikus – ir kitomis pasirinktomis priemonėmis skelbia ex post vertinimo plano projektą, ex post vertinimo planą ir ex post vertinimo ataskaitos projektą bei galutinę ex post vertinimo ataskaitą, taip pat gali skelbti ir kitą informaciją, susijusią su ex post vertinimu (pvz., vykdant viešąsias konsultacijas gautus apibendrinamuosius duomenis, kvietimą teikti nuomonę dėl vertinamo teisinio reguliavimo taikymo ir veikimo).Vyriausybės kanceliarija 2021-01-12 raštu Nr. S-82 informavo, kad informacijos skelbimo reikalavimai ir procesai bus atitinkamai aptarti ir rengiant Numatomo teisinio reguliavimo poveikio vertinimo metodikos pakeitimus. 2024-01-17 Vyriausybės nutarimu Nr. 63 „Dėl Lietuvos Respublikos Vyriausybės 2003-02-26 nutarimo Nr. 276 „Dėl numatomo teisinio reguliavimo poveikio vertinimo metodikos patvirtinimo“ pakeitimo“, pakeista numatomo teisinio reguliavimo poveikio vertinimo metodika, tačiau ji bus keičiama dar kartą, atsižvelgiant į tai, kad Socialinės apsaugos ir darbo ministerija,  peržiūri metodikos nuostatas dėl socialinei aplinkai ir lygioms galimybėms poveikio vertinimo aspekto sustiprinimo. Metodikos peržiūrą planuojama atlikti iki  2024 m. IV ketvirčio. Laukiame patikslintos ir patvirtintos Numatomo teisinio reguliavimo poveikio vertinimo metodikos.


Siekiant, kad pasikeitus uosto žemės ir akvatorijos santykiui Nekilnojamojo turto registre duomenys apie uosto žemės ir akvatorijos užimamus plotus būtų patikslinti tinkamu laiku, nusistatyti kriterijus (pvz. periodiškumas, pokyčio mastas ir pan.), pagal kuriuos Nekilnojamojo turto registre būtų įregistruoti duomenys apie uosto žemės sklypų ir akvatorijos plotų pasikeitimus.

Susisiekimo ministro įsakymu pakeitus Klaipėdos valstybinio jūrų uosto naudojimo taisykles, sudarytos prielaidos duomenis apie uosto žemės ir akvatorijos užimamus plotus  patikslinti tinkamu laiku.


Siekiant, kad būtų įgyvendinti centralizuojant bendrąsias funkcijas užsibrėžti tikslai, nustatyti pareigybių perdavimo iš įstaigų į centrą kriterijus (proporcijas).

Vyriausybės 2024-07-10 nutarimu Nr. 588 „Dėl Lietuvos Respublikos Vyriausybės 2018 m. vasario 7 d. nutarimo Nr. 126 „Dėl finansinės apskaitos tvarkymo ir personalo administravimo funkcijų atlikimo centralizuotai“ pakeitimo“ patvirtintas pareigybių, susijusių su finansinės apskaitos tvarkymo ir personalo administravimo funkcijomis, perdavimo Nacionaliniam bendrųjų funkcijų centrui kriterijų sąrašas, pagal kurį bus nustatomas konkrečios įstaigos NBFC perduodamų pareigybių skaičius.


Siekiant, kad valstybės ir savivaldybių valdomų įmonių kolegialių organų narių atlygio politika atitiktų tarptautinę gerąją praktiką, atnaujinti kolegialių organų narių atlygio politiką, numatant fiksuoto atlygio sistemą.

Lietuvos Respublikos ekonomikos ir inovacijų ministerija

Ekonomikos ir inovacijų ministerija parengė ir pateikė Vyriausybei Lietuvos Respublikos Vyriausybės nutarimo „Dėl Lietuvos Respublikos Vyriausybės 2015 m. spalio 14 d. nutarimo Nr. 1092 „Dėl valstybės įmonių ir savivaldybės įmonių valdybų narių atlygio skyrimo tvarkos aprašo patvirtinimo ir valdybos narių civilinės atsakomybės draudimo“ pakeitimo“ projektą. Vyriausybė 2022 m. rugpjūčio 3 d. priėmė nutarimą Nr. 794. Minėtu nutarimu, be kita ko, nustatyta, kad tarp valstybės valdomos įmonės ar savivaldybės valdomos įmonės ir kolegialaus organo nario sudaromoje kolegialaus organo nario veiklos sutartyje, be kitų sąlygų, turi būti nurodomas kolegialaus organo nariui mokamas fiksuotas mėnesinio atlygio dydis.


Siekiant labiau prisidėti prie šešėlinės ekonomikos mažinimo ir nacionaliniu lygmeniu daryti kuo didesnį poveikį visoms jos apraiškoms, taip pat gerinant mokesčių administravimo procesą ir mažinant mokesčių administracinę naštą, išnaudojant turimus duomenų analizės institucinius ir tarpinstitucinius pajėgumus, įvertinti VMI duomenų analizės ir kompetencijų centro tolesnės veiklos nacionaliniu lygmeniu alternatyvas ir priimti sprendimus dėl šio centro veiklos modelio šalies mastu ir jo įgyvendinimo.

Siekiant labiau prisidėti prie šešėlinės ekonomikos mažinimo ir nacionaliniu lygmeniu daryti kuo didesnį poveikį visoms jos apraiškoms, Finansų ministerija nustatė suinteresuotų institucijų duomenų gavimo, kaupimo, apdorojimo ir analizės poreikius šešėlinės ekonomikos ir su ja susijusių neigiamų reiškinių mažinimo srityje. Remiantis suformuotomis įžvalgomis, priimti sprendimai dėl optimalios nacionalinės analizės ir kompetencijų centro alternatyvos funkcionavimo modelio - priimtas LRV 2023-07-26 nutarimas Nr. 596 ,,Dėl LRV 2018-07-18 nutarimo Nr. 697 „Dėl Šešėlinės ekonomikos mažinimo koordinavimo komisijos sudarymo“ pakeitimo“, kuriuo nuo 2024-01-01 Valstybės duomenų agentūrai pavedama koordinuoti ir vykdyti oficialiai neapskaitytos (šešėlinės) ekonomikos analitikos centro veiklas, jas įtraukiant į Valstybės duomenų valdysenos darbų programą (kuri būtų derinama su Šešėlinės ekonomikos mažinimo koordinavimo komisija).


Siekiant sėkmingai įgyvendinti projektus – numatyti vidaus kontrolės ir rizikų valdymo procedūras, jų periodiškumą ir atsekamumą (Valstybinė saugomų teritorijų tarnyba).


Siekiant užtikrinti nuoseklų strateginio planavimo principų taikymą, rekomenduojame numatyti priemones, užtikrinančias, kad vieno asignavimų valdytojo lėšų poreikis tęstinių paslaugų (funkcijų) įsigijimui iš kito asignavimų valdytojo būtų įvertintas biudžeto rengimo metu ir būtinos lėšos suplanuotos paslaugą (funkciją) vykdančios įstaigos asignavimuose.

Siekiant sudaryti sąlygas tiksliai, pagrįstai ir visiems valstybės biudžeto asignavimų valdytojams vienodai planuoti 3 biudžetinių metų asignavimus, skirtus pažangos ir tęstinės veiklos priemonėms ir jų veikloms vykdyti, teisės aktais įtvirtintas valstybės biudžeto asignavimų poreikio planavimas atsižvelgiant į finansų ministro patvirtintas metodines gaires (Vyriausybės 2024-08-14 nutarimas Nr. 672, finansų ministro 2024-11-20 įsakymas Nr. 1K-369).


Siekiant gerinti nusikaltimų elektroninėje erdvėje ištyrimą, parengti bendrą nusikaltimų elektroninėje erdvėje specializuotų pareigūnų ir prokurorų mokymų programą ir ją įgyvendinti.

Lietuvos Respublikos Generalinė prokuratūra


Siekiant, kad pavojingosios atliekos būtų sutvarkytos saugiai, nekeliant pavojaus visuomenės sveikatai ir aplinkai, įvertinti savivaldybių vykdomų priemonių buityje susidariusių pavojingųjų atliekų surinkimui efektyvumą ir vykdyti priemones, kad pavojingosios atliekos nepatektų į nepavojingųjų atliekų sąvartynus ir mechaninio biologinio apdorojimo įrenginius.

Priimtas  Mokesčio už aplinkos teršimą įstatymo Nr. VIII-1183 pakeitimo įstatymas, kuriame numatoma didinti mokesčio tarifą už nepavojingųjų atliekų šalinamą nepavojingųjų atliekų sąvartyne. Nuo 2021 m. nuosekliai didinamas šis mokestis sudarot prielaidas spręsti galimai netinkamo pavojingų atliekų šalinimo nepavojingųjų atliekų sąvartynuose klausimą. Aplinkos ministerija parengė ir pateikė savivaldybėms rekomendacijas dėl buityje susidarančių pavojingųjų atliekų klasifikavimo ir surinkimo.


Siekiant užtikrinti, kad atliekų tvarkytojams, naudojantiems ar šalinantiems pavojingąsias atliekas, nutraukus veiklą likusios nesutvarkytos atliekos būtų sutvarkytos nenaudojant valstybės biudžeto lėšų stiprinti pavojingųjų atliekų tvarkymo kontrolę, kad pavojingųjų atliekų tvarkytojų laikomi atliekų kiekiai neviršytų leidime nurodytų maksimalių leistinų laikyti atliekų kiekių.

Aplinkos apsaugos departamento direktoriaus 2018-12-13 įsakymu patvirtintas Ūkio subjektų vykdančių ūkinę veiklą, kuriai reikia gauti taršos integruotos prevencijos ir kontrolės leidimus ar taršos leidimus, vykdomos ūkinės veiklos keliamos rizikos aplinkai vertinimo tvarkos aprašas. Siekiant užtikrinti prevencinę pavojingųjų atliekų tvarkymo kontrolę, apraše šių atliekų tvarkymo objektams nustatytas aukščiausias keliamos rizikos aplinkai vertinimo balas.


Nustatyti ir vykdyti priemones, kurios skatintų aktyvesnį specialistų draugijų dalyvavimą paslaugų standartizavimo, specialistų kompetencijų vertinimo sistemos kūrimo, nepageidaujamų įvykių valdymo ir prevencijos, paslaugų kokybės rodiklių nustatymo ir vertinimo procesuose ir stiprintų specialistų vaidmenį sveikatos priežiūros sistemoje.

2019 m. gegužės 31 d. ministerija suorganizavo susitikimą su sveikatos priežiūros specialistų draugijų / asociacijų atstovais, kurio metu aptarė bendradarbiavimo galimybes ir inicijavo bendradarbiavimo sutarčių su draugijomis sudarymą. Sveikatos priežiūros specialistų draugijų atstovams buvo pristatyta ministerijos parengta pavyzdinė bendradarbiavimo sutarties forma, įteiktas galimos sutarties projektas, kuriam draugijos galėjo teikti siūlymus dėl papildomų sąlygų, apimties. Pasirašytos 3 bendradarbiavimo sutartys: 2019-08-02 Nr. S-139 su Lietuvos gydytojų vadovų sąjunga, 2019-11-22 Nr. S-248 su Neišnešiotų naujagimių asociacija „Neišnešiotukas“, 2020-01-13 Nr. S-1 su Lietuvos akušerių sąjunga.Sveikatos apsaugos ministras 2020-01-15 įsakymu Nr. V-51 patvirtino Lietuvos Respublikos sveikatos apsaugos ministerijos bendradarbiavimo su nevyriausybinėmis organizacijomis tvarkos aprašą, kuriuo nustatė bendradarbiavimo su nevyriausybinėmis organizacijomis (NVO) sritis, tikslus, principus, bendradarbiavimo organizavimo, partnerių atrankos tvarką, NVO teises ir pareigas. Aprašas netaikomas, kai teisės aktų nustatyta tvarka ministerija sudaro nuolatines komisijas, kurių nariais privalomai įtraukiami NVO atstovai ir komisijų veiklą reglamentuoja atskiri ministro įsakymai ar kiti teisės aktai, NVO, vykdančioms lobistinę veiklą, kitais įvardytais atvejais. Sveikatos priežiūros specialistus vienijančių NVO aktyvus įsitraukimas, formuojant sveikatos apsaugos ministrui pavestų valdymo sričių politiką ir organizuojant jos įgyvendinimą, įgyvendinamas per jų įtraukimą į darbo grupių ar komisijų, priimančių sprendimus dėl sveikatos priežiūros tobulinimo, veiklą. Sveikatos apsaugos ministerijos interneto svetainėje, adresu https://sam.lrv.lt/lt/veiklos-sritys/darbo-grupes-ir-komisijos, skelbiama informacija apie veikiančias komisijas ar kitus kolegialius organus (komitetai, tarybos ir kt.), visose komisijose, darbo grupėse, politikos grupėse dalyvauja NVO, gydytojų, slaugytojų ar akušerių specialybinių draugijų, asmens sveikatos priežiūros įstaigų ir / ar mokslo įstaigų deleguoti atstovai.Specialiųjų tyrimų tarnyba (STT) atlikusi korupcijos rizikos analizę ir analitinę antikorupcinę žvalgybą, yra pabrėžusi, kad dažnai verslo interesai yra atstovaujami per įvairias asociacijas ar draugijas, todėl siekiant skaidrumo, būtina į komisijas ar darbo grupes įtraukti tik tokius asmenius, kurių turima profesinė kvalifikacija ir patirtis nesudarytų prielaidų abejoti dėl jų priimamų sprendimų pagrįstumo, o turima reputacija ir ryšiai – dėl sprendimų skaidrumo ir nešališkumo. STT yra išsakiusi Sveikatos apsaugos ministerijai pastabas, kad būtina tobulinti esamą teisinį reglamentavimą, tikslu užtikrinti asociacijų ir organizacijų deleguojamų į darbo grupes ar komisijas narių privačių interesų deklaravimo, nusišalinimo, interesų konfliktų valdymo ir kontrolės tvarką. Atsižvelgdama į STT pastabas, ministerija šiuo metu konsultuojasi su Vyriausios tarnybinės etikos komisija ir Valstybine duomenų apsaugos inspekcija, dėl esamo teisinio reglamentavimo tobulinimo, kuris  leistų užtikrinti, kad darbo grupių ar komisijų veikloje dalyvaujantys įstaigų, asociacijų ir organizacijų deleguojami nariai būtų nešališki, bei būtų užtikrinta, kad jų deleguoti nariai nedelsiant nusišalintų ar būtų nušalinti nuo diskusijų, nuomonės pateikimo ir sprendimų priėmimo, galinčių sukelti interesų konfliktus. Aštuonioliktosios Vyriausybės programos nuostatų įgyvendinimo plane (2021-03-10 nutarimas Nr. 155) patvirtintas projekto 4.4. “Kompetentingas ir adekvačiai apmokamas sveikatos sistemos specialistas“ veiksmas 4.4.3. „Priimti sprendimą dėl asmens sveikatos priežiūros specialistų savivaldos stiprinimo (licencijavimo, atestavimo, kontrolės ir kvalifikacijos tobulinimo funkcijų perdavimo), atsižvelgiant į viešųjų konsultacijų su socialiniais partneriais rezultatus“. Veiksmo įgyvendinimo laikotarpis 2021 m. IV ketv. – 2022 m. II ketv. Įgyvendinant šią priemonę 2022 m. balandžio mėn. buvo vykdo viešoji konsultacija, kurios metu nustatyta, kad asmens sveikatos priežiūros specialistų savivaldos stiprinimas galėtų vykti savivaldos organizacijoms dalyvaujant specialistų kvalifikacijos tobulinimo procese. 2022 m. gegužės mėn. vyko nuotolinis susitikimas aptarti būdus ir alternatyvas, siekiant specialistus vienijančias organizacijas įtraukti į  profesinės kvalifikacijos tobulinimo procesą. Abejų viešųjų konsultacijų metu išsiaiškinta, kad nėra „šakinių“ asmens sveikatos priežiūros specialistų asociacijų, galinčių vieningai atstovauti asmens sveikatos priežiūros specialistų pozicijai. Į didesnį sisteminį organizacinį vienetą siekia jungtis tik odontologai ir burnos priežiūros specialistai.  Vyriausybė 2022-08-03 nutarimu Nr. 784 „Dėl Lietuvos Respublikos odontologų rūmų įstatymo projekto Nr.  XIVP-163(2), Lietuvos Respublikos odontologijos praktikos ir burnos priežiūros praktikos įstatymo Nr. I-1246  2, 5 ir 12 straipsnių pakeitimo įstatymo projekto Nr. XIVP-164(2) ir Lietuvos Respublikos sveikatos priežiūros įstaigų įstatymo Nr. I-1367 1 ir 2 straipsnių pakeitimo įstatymo projekto Nr. XIVP-165(2)“ nutarė pritarti odontologų rūmų įstatymo pakeitimų projektui bei siūlyti Lietuvos Respublikos Seimui nustatyti, kad odontologų ir burnos priežiūros specialistų licencijavimą vykdytų Lietuvos Respublikos odontologų rūmai.Ministerija nurodė, kad, atsižvelgiant į viešųjų konsultacijų rezultatus, nuspręsta, kad tam, kad būtų stiprinama asmens sveikatos priežiūros specialistų savivalda asmens sveikatos priežiūros specialistus vienijančios organizacijos galėtų labiau įsitraukti į specialistų kvalifikacijos tobulinimo procesą. Todėl yra inicijuojami sveikatos priežiūros specialistų kvalifikacijos tobulinimo procesą reglamentuojančių teisės aktų pakeitimai, kuriais bus sudarytos galimybės draugijoms aktyviau įsitraukti į profesinės kvalifikacijos tobulinimo programų vertinimo procesą ir papildyti kvalifikacijos tobulinimo formas.


Siekiant laiku priimti pagrįstus sprendimus dėl centro veiklos, vertinti jo vykdomų funkcijų kokybinį pokytį nustačius kokybinius vertinimo kriterijus.

Rekomendacijai įgyvendinti numatyta 1 priemonė - įgyvendinta: finansų ministerijos 2023–2025 m. strateginiame veiklos plane nustatytas kokybinis vertinimo kriterijus Nacionalinio bendrųjų funkcijų centro (centras) vykdomų funkcijų kokybiniam pokyčiui matuoti – „klientų pasitenkinimo centralizuotai atliekamomis bendrosiomis funkcijomis lygis (procentai)“, kurio reikšmės 2023 m. – 80 proc., 2024 m. – 82 proc., 2025 m. – 84 proc. Analogiškas kokybinis vertinimo kriterijus nustatytas ir Centro 2023 m. veiklos plane – „klientų pasitenkinimo centralizuotai atliekamomis finansinės apskaitos tvarkymo ir personalo administravimo funkcijomis lygis – 80 proc.“.


Siekiant, kad būtų tinkamai ir laiku vykdoma personalo administravimo funkcija, kartu su atsakingomis už personalo administravimo politikos formavimą institucijomis patikslinti teisės aktuose nustatytus personalo administravimo procesus (pvz., konkurso į pareigas organizavimu, priėmimu į pareigas ir kt.), siekiant kad centralizuotas jų vykdymas neilgėtų.


Siekiant efektyviai panaudoti VĮ Turto banko valdomo valstybinių institucijų funkcijoms vykdyti nenaudojamo nekilnojamojo turto plotą ir gauti papildomas pajamas, numatyti priemones, kaip ir kokia apimtimi bus įdarbinamas laisvas nekilnojamasis turtas


Siekiant sudaryti prielaidas ES išorės sienos Lietuvoje stebėjimui 24/7 režimu užtikrinti, rekomenduojame suplanuoti visus veiksmus ir reikiamą finansavimą Viešojo saugumo stiprinimo ir plėtros programos rezultato rodikliui „ES išorės sienos (Lietuvos Respublikos dalies), stebimos taikant modernias sienos stebėjimo technologijas, dalis, 100 proc.“ išlaikyti iki 2030 m.


Siekiant tinkamai valdyti projektų rizikas – parengti viešojo subjekto rizikų valdymo planą, jį periodiškai atnaujinti ir fiksuoti pasireiškusias rizikas ir jų valdymo priemones (Klaipėdos miesto  savivaldybė).

Klaipėdos miesto savivaldybės administracija


Valstybės sienos apsaugos tarnyba prie Lietuvos Respublikos vidaus reikalų ministerijos


Siekiant politikos formuotojui turėti palyginamus savivaldybių duomenis tobulinimo sprendimams priimti, sukurti stebėsenos rodiklius ir parengti jų stebėsenos metodines rekomendacijas savivaldybėms dėl paslaugų poreikio ir veiksmingumo vertinimo.

Lietuvos Respublikos socialinės apsaugos ir darbo ministerija

Įgyvendinant rekomendaciją,  Socialinės apsaugos ir darbo ministrė 2023 -05-03 įsakymu Nr. A1-282 „Dėl Baziniame paslaugų šeimai pakete nurodytų paslaugų prieinamumo vertinimo rodiklių patvirtinimo“  patvirtino pakete nurodytų paslaugų prieinamumo vertinimo rodiklius. Įsakymu nustatomi bazinio paslaugų šeimai pakete numatytų paslaugų prieinamumo vertinimo rodikliai bei jų siektinos reikšmės ir rekomenduojama savivaldybėms kasmet teikti informaciją apie nurodytų paslaugų prieinamumo vertinimo rodiklius.                                                                Socialinės apsaugos ir darbo ministerija kartu su institucijomis, pagal kompetenciją atsakingomis už Baziniame paslaugų šeimai pakete nurodytų paslaugų koordinavimą, parengė išsamų Baziniame paslaugų šeimai pakete reglamentuotų paslaugų teikimo savivaldybėse išaiškinimą. Ministerija 2023 m. gegužės 12 d. Lietuvos savivaldybių asociacijai ir savivaldybių administracijoms išsiuntė raštą „Dėl Bazinio paslaugų šeimai paketo įgyvendinimo“. Rekomendacijos įgyvendinimo būklę vertinsime kai bus įvertintas paslaugų prieinamumas  savivaldybėse.


Siekiant priimti duomenimis pagrįstus sprendimus, sisteminti duomenis apie vaikus, kuriems laikinoji globa nustatyta pas giminaičius ar emociniai ryšiais susijusius asmenis.


Siekiant užtikrinti, kad programa būtų įgyvendinama rezultatyviai ir efektyviai, imtis veiksmų dėl programos valdytojo vaidmens apibrėžimo ir tarpinstitucinio bendradarbiavimo stiprinimo ir terminų programos procesams įgyvendinti apibrėžimo.


Įvertinti ankstyvosios reabilitacijos stacionarinių paslaugų poreikį (šių paslaugų įstaigų ir lovų skaičių) ir numatyti konkrečias priemones šių paslaugų prieinamumui gerinti.

Lietuvos Respublikos sveikatos apsaugos ministerija

Sveikatos apsaugos ministerija įvertino Vaikų raidos sutrikimų ankstyvosios reabilitacijos paslaugų teikimo ir plėtros poreikį ir galimybes. Specialistų praktikų nuomone, paslaugos turėtų būti teikiamos ambulatoriškai ir tik išimtinais atvejais stacionare. Išplėtus ambulatorinių paslaugų teikėjų tinklą ir užtikrinant jų kokybę, stacionarinių paslaugų poreikis sumažėtų. Prielaidos gerinti ankstyvosios reabilitacijos paslaugų teikimo organizavimą, prieinamumą, paslaugų kokybę sudarytos pakeitus Vaikų raidos sutrikimų ankstyvosios reabilitacijos paslaugų teikimo ir jų išlaidų apmokėjimo tvarką (sveikatos apsaugos ministro 2023-01-19 įsakymas Nr. V-22) ir ambulatorinių ir dienos stacionaro paslaugų, apmokamų iš PSDF, bazines kainas (sveikatos apsaugos ministro 2023-03-30 įsakymas Nr. V-392).


Sudaryti informacijos architektūros modelį, apimantį ministerijos valdomos informacijos, IS (registrų) duomenų bei technologinę architektūrą, nurodant visus komponentus (taikomas technologijas, duomenis, duomenų srautus tarp išorinių ir vidinių IS).

Parengtas Vidaus reikalų informacinių išteklių informacijos architektūros modelio projektas, kuris derinamas su suinteresuotomis šalimis. Rekomendaciją laikome iš dalies įgyvendinta ir stebėseną baigiame, o problemai išspręsti reikalingų pokyčių stebėsena tęsiama strateginio tyrimo metu analizuojant atitinkamos viešojo sektoriaus srities aplinką.


Siekiant, kad programos priemonės atlieptų regionų poreikius, būtų identifikuotos regionų problemos, parengiamos taiklios priemonės regionų problemoms spręsti, peržiūrėti programos priemones ir užtikrinti kuo didesnį savivaldybių įtraukimą į regionų problemų identifikavimą ir ministerijų regioninių priemonių nustatymą.


Parengti pagrindinių vaikų raidos sutrikimų diagnostikos ir gydymo metodikas.

Patvirtinti tipiniai vaikų raidos sutrikimų diagnostikos, gydymo ir stebėjimo protokolai, metodikos.


Siekiant atlikti didesnio ekonominio, socialinio, aplinkosaugos, politinio reikšmingumo ir jautrumo teisinio reguliavimo iniciatyvų poveikio vertinimus, nustatyti šių iniciatyvų sąrašo sudarymo, keitimo, atnaujinimo mechanizmą.

Lietuvos Respublikos Vyriausybės kanceliarija


Išanalizuoti vidaus kontrolės trūkumus inventorizuojant turtą ir įsipareigojimus, turtą nurašant, apskaitant ilgalaikį turtą ir atsargas, ir priimti sprendimus, užtikrinančius vidaus kontrolės sistemos veikimą.

Užsakyta papildoma inventorizacijos  aprašų sudarymo iš kompiuterinės programos paslauga. 2017 m. atlikta turto ir įsipareigojimų inventorizacija.


Siekiant tinkamai valdyti projektų rizikas – parengti viešojo subjekto rizikų valdymo planą, jį periodiškai atnaujinti ir fiksuoti pasireiškusias rizikas ir jų valdymo priemones (Klaipėdos rajono savivaldybė).

Klaipėdos rajono savivaldybės administracija


Siekiant, kad mažėtų statybų srities pažeidimų, parengti ir vykdyti statybų valstybinės priežiūros rezultatų sklaidos priemones, padedančias išvengti klaidų su statyba susijusiuose procesuose.

Valstybinės teritorijų planavimo ir statybos priežiūros inspekcijos viršininko įsakymu  buvo nustatyti atvirų duomenų rinkiniai ir jų atvėrimo veiklos organizavimo, koordinavimo, įgyvendinimo ir stebėsenos procesai. Duomenys atverti pagal Inspekcijos veiklos sritis, pateikiant informaciją ne tik apie statybos ir ūkio subjektų planinių patikrinimų ir reidų (surašytų savavališkos statybos aktų interaktyvus žemėlapis) rezultatus, bet ir kitus duomenis, kurie gali būti aktualūs vartotojams pakartotinai naudoti. Transliuoti Inspekcijos inicijuoti pranešimai, skatinantys gyventojus pranešti apie pastebėtas galimai savavališkas statybas, supažindinantys visuomenę su statybos ir teritorijų planavimo srities teisiniu reguliavimu, informuojantys gyventojus apie galimybes aktyviau įsitraukti į aplinkos formavimo procesus, efektyviau ginti pažeistas teises. Inspekcija parengė ir pateikė 11 gairių, rekomendacijų ir aplinkraščių dėl dažniausiai nustatomų pažeidimų, pasikeitusio reguliavimo ir vienodos praktikos taikymo. 2019–2021 m. laikotarpiu inspekcija susitiko su visų Lietuvos savivaldybių administracijų atstovais, dalyvaujančiais statybos ir   teritorijų   planavimo   procesuose.


Siekiant didinti teisės aktų poveikio vertinimų kokybę: - peržiūrėti ir patikslinti koordinuojančių ir kokybės priežiūrą atliekančių subjektų funkcijas ir atsakomybes; - imtis priemonių, kad būtų sudarytos galimybės teisinio reguliavimo poveikio vertinimo kompetencijų ugdymui ir palaikymui.


Siekiant užtikrinti, kad valstybės nekilnojamasis turtas, kurį patikėjimo teise valdo savivaldybės, būtų valdomas ir naudojamas efektyviai, užtikrinant visuomenės poreikių tenkinimą, įvertinti, ar valstybės nekilnojamasis turtas yra reikalingas funkcijoms vykdyti ir imtis veiksmų, kad nereikalingas arba netinkamas (negalimas) naudoti turtas būtų grąžintas ar nurašytas ir likviduotas teisės aktų nustatyta tvarka.

Biržų rajono savivaldybės administracija


Siekiant užtikrinti, kad pirmiausia būtų įgyvendinami didžiausią efektą duodantys VĮ Turto banko valdytino nekilnojamojo turto atnaujinimo projektai, reglamentuoti šio turto objektų atranką atnaujinimo darbams


Parengti / atnaujinti N.SIS, N.VIS, SVIS, ADIS, Vidaus reikalų integracinės platformos (reorganizavus VRIS) specifikacijas.

Įgyvendinant rekomendaciją parengta SVIS specifikacija, N.VIS, N.SIS,  ADIS specifikacijų projektai. Rekomendaciją laikome iš dalies įgyvendinta ir stebėseną baigiame, o problemai išspręsti reikalingų pokyčių stebėsena tęsiama strateginio tyrimo metu analizuojant atitinkamos viešojo sektoriaus srities aplinką.


Siekiant teisėkūros efektyvumo, atvirumo ir skaidrumo, peržiūrėti ir prireikus patikslinti reikalavimus, kad prioritetinių teisėkūros iniciatyvų poveikio vertinimai visais privalomais aspektais būtų pagrįsti ir joms būtų rengiamos viešosios konsultacijos.


Siekiant kibernetinio saugumo subjektams efektyviau įgyvendinti teisės aktuose nustatytus saugumo reikalavimus, sukurti bendrą kibernetinio saugumo ir informacinių išteklių IT saugos atitikties vertinimo metodiką, sudarančią galimybes atlikti išsamų atitikties teisės aktuose nustatytiems reikalavimams vertinimą ir leisiančią priežiūrą bei stebėseną atliekančiai institucijai rezultatyviau pateikti duomenimis grįstą faktinės būklės nacionalinio lygiu analizę, įžvalgas, apibendrinimą.

Lietuvos Respublikos krašto apsaugos ministerija


Siekiant suvienodinti sisteminės teisinio reguliavimo peržiūros taikymą, pateikti informaciją ministerijoms dėl galimų šios peržiūros apibrėžčių ir atlikimo atvejų.


Siekiant teisingos VSDF įsipareigojimų ir su jais susijusių sąnaudų apskaitos, Išmokų taikomojoje sistemoje įdiegti funkcionalumus arba parinkti kitas priemones, užtikrinančias laiku atliekamą ir visų duomenų apie priimtus sprendimus dėl pensinių ir nepensinių išmokų skyrimo perkėlimą ar registravimą Finansų valdymo sistemoje.

Valstybinio socialinio draudimo fondo valdyba prie Socialinės apsaugos ir darbo ministerijos

Įgyvendindama rekomendaciją, VSDF valdyba išnagrinėjo periodinių ir vienkartinių išmokų mokėjimo procedūrų ypatumus ir nustatė, kuriais atvejais apskaitoje neužregistruojamos ūkinės operacijos (1.1 priemonė įgyvendinta). Valdyba atliko programinės įrangos pakeitimus, susijusius su dalies neišmokėtų vienkartinių išmokų  (ligos, tėvystės, nedarbo, nelaimingų atsitikimų darbe ir profesinių ligų, vaiko išlaikymo išmokų) duomenimis (1.2 ir 1.3 priemonės įgyvendintos iš dalies, jų stebėsena baigta) ir apskaitoje užregistravo gavėjų nepasiekusias, pagal 2021–2023 m. sprendimus paskirtas, vienkartines socialinio draudimo išmokas, iš viso 821,8 tūkst. Eur. Likusių vienkartinių ir periodinių mokėtinų socialinio draudimo išmokų masto VSDF valdyba nevertino ir apskaitoje neregistravo.  Fondo valdyba informavo, kad likusias neįgyvendintas rekomendacijos priemones įgyvendins iki 2027-12-31, įdiegus naują programinės įrangos modulį centralizuotam mokėjimo proceso vykdymui. Laukiame informacijos apie šio modulio įdiegimą. Rekomendacijos įgyvendinimo stebėseną tęsiame.


Optimizuoti turto perdavimo procesus, siekiant savalaikio turto nusidėvėjimo sąnaudų pripažinimo.

Pakeitus Sveikatos priežiūros įstaigų įstatymo 36 str. 2 d. (nuo 2020-07-08), turto perdavimo ministerijos pavaldžioms asmens sveikatos priežiūros įstaigoms terminai tapo ilgesni, procesas sudėtingesnis, nes sprendimą dėl viso ilgalaikio materialiojo turto perdavimo patikėjimo teise pagal patikėjimo sutartį priima ne turto patikėtinis, t. y. ministerija, o Vyriausybė. Atsižvelgdami į naują teisinį reglamentavimą, kuris nustatė aiškias turto perdavimo taisykles, tačiau pailgino procesą, rekomendaciją laikome iš dalies įgyvendinta ir jos stebėseną baigiame.


Siekiant užtikrinti, kad valstybės ir savivaldybės turtas būtų valdomas atsakingai ir rūpestingai – ne rečiau kaip kartą per metus atlikti turto būklės vertinimą ir užtikrinti jo rezultatų atsekamumą (Valstybinė saugomų teritorijų tarnyba).

Valstybinė saugomų teritorijų tarnyba prie Aplinkos ministerijos

Rekomendacija laikoma neaktualia, kadangi VPSP projektas nutrauktas. 2025-01-31 nutraukta sutartis tarp Valstybinės saugomų teritorijų tarnybos prie Aplinkos ministerijos, Aukštaitijos nacionalinio parko ir Labanoro regioninio parko direkcijos, UAB „Picukė", UAB „Palūšės turas".


Siekiant užtikrinti kibernetinės apsaugos, prevencijos ir atsako priemonių panaudojimą, turi būti diegiamas ir nacionaliniu mastu koordinuojamas informacinių technologijų saugumo rizikų (įskaitant kibernetines) valdymo procesas, kuris leistų gautą informaciją apie kibernetinio saugumo rizikingumo būklę naudoti priimant strateginius sprendimus dėl kibernetinio saugumo stiprinimo.


Siekiant užtikrinti, kad visos planuotos paslaugos būtų nuolat teikiamos ir jos atitiktų kokybės reikalavimus, – įgyvendinti rizikų valdymo plane numatytas priemones (Klaipėdos rajono savivaldybė).


Įvertinti reprezentacinių ir viešinimo išlaidų apibrėžtį ir atskleidimą biudžeto vykdymo ataskaitų rinkinyje.

Lietuvos Respublikos finansų ministerija


Tobulinti asmens sveikatos priežiūros įstaigų specialistų, teikiančių pagalbą su savižudybės rizika susijusiems asmenims, kompetencijas ir administracinius gebėjimus.

Asmens sveikatos priežiūros specialistams organizuojami mokymai, kaip teikti pagalbą savižudybės grėsmę patiriantiems asmenims, organizuoti ir atlikti savižudybės krizę išgyvenančio asmens psichosocialinį vertinimą, taikyti atvejo vadybą savižudybės krizę išgyvenusiam asmeniui. Šių specialistų kompetencijos tobulinamos Lietuvai adaptuotomis savižudybių prevencijos mokymo programomis: „Savižudybių prevencijos įgūdžių mokymai“ ir „Kaip atpažinti savižudybės pavojų“ (SAFE TALK ir ASIST). Nuo 2018 m. psichikos sveikatos priežiūros specialistams, greitosios medicinos pagalbos personalui, kitiems asmens sveikatos priežiūros specialistams mokymai savižudybių rizikos atpažinimo, vertinimo ir pagalbos teikimo asmenims, išgyvenantiems krizę, temomis organizuojami nuolat.


Siekiant paskatinti tvarių ir iš vietinių atsinaujinančių energijos išteklių gaminamų degalų naudojimą, numatyti ir įgyvendinti priemones, skirtas skatinti vietinių skystųjų pažangiųjų biodegalų ir nebiologinės kilmės degalų iš atsinaujinančių energijos išteklių gamybą.

Lietuvos Respublikos energetikos ministerija


Siekiant gerinti sąlygas Registrų centro tvarkomų valstybės informacinių išteklių plėtrai ir užtikrinti gerosios informacinių technologijų valdymo praktikos tęstinumą, įtraukti visus Registro centro tvarkomų valstybės informacinių išteklių valdytojus į strateginių sprendimų, susijusių su informacinių išteklių plėtra, priėmimo procesą.

VĮ Registrų centro generalinio direktoriaus 2022-05-13  įsakymu Nr. VE-360 (1.3 E) išdėstyta įmonės strateginių veiklos planų rengimo ir jų įgyvendinimo stebėsenos tvarka, papildant nuostatomis dėl valstybės informacinių išteklių valdytojų įsitraukimo, įtraukiant juos į įmonės veiklos strategijos rengimo procesą. Atsižvelgiant į atnaujintą tvarką, 2022-09-29 raštu S-42681 (1.4E) „Dėl 2023-2026 m. valstybės įmonės Registrų centro veiklos strategijos projekto“ Įmonė kreipėsi į visus informacinių išteklių valdytojus – Ekonomikos ir inovacijų, Teisingumo, Sveikatos apsaugos, Kultūros, Susisiekimo, Žemės ūkio ministerijas, sulauktas grįžtamasis ryšys.


Inicijuoti Valstybės turtinių ir neturtinių teisių įgyvendinimo valstybės valdomose įmonėse tvarkos aprašo, patvirtinto Lietuvos Respublikos Vyriausybės 2012-06-06 nutarimu Nr. 665, atitinkamo priedo pakeitimą.

Panaikintas Lietuvos Respublikos Vyriausybės 2012-06-06 nutarimo Nr. 665 1 priedo 31 p., kuriame buvo nurodyta, kad Vilniaus teritorinė ligonių kasa yra UAB žurnalo „Sveikata“ valstybei atstovaujanti institucija.  Teisės akto redakcija buvo būtina, nes minėta uždaroji akcinė bendrovė buvo likviduota.


Siekiant laiku ir kokybiškai parengti teritorijų planavimo dokumentus, numatyti priemones, užtikrinančias tų pačių institucijų dalyvavimą išduodant planavimo sąlygas ir vėliau derinant teritorijų planavimo dokumentą, kad būtų sumažintas taisytinų dokumentų skaičius po derinimo stadijos.

Lietuvos Respublikos aplinkos ministerija

Įgyvendinus suplanuotas priemones, sudarytos prielaidos laiku ir kokybiškai parengti teritorijų planavimo dokumentus, sumažinti taisytinų dokumentų skaičius po derinimo stadijos.


Siekiant suteikti pagalbą kaip galima daugiau asmenų, nukentėjusių nuo smurto artimoje aplinkoje, plėsti informavimo priemones apie teikiamas paslaugas, atsižvelgiant į visuomenės nuomonės apklausos rezultatus


Siekiant parinkti paveikiausias paslaugas ir turėti aktualius duomenis apie asmenis, patyrusius smurtą artimoje aplinkoje, užtikrinti, kad įstaigos, teikiančios šias paslaugas, kauptų ir teiktų tikslius duomenis.


Siekiant didinti asmeniui, patyrusiam smurtą artimoje aplinkoje, teikiamos pagalbos kompleksiškumą ir prieinamumą, įstaigoms, teikiančioms šias paslaugas, nustatyti:- Bazinį paslaugų paketą;- reikalavimus dėl kontaktinių paslaugų, psichologo, teisininko konsultacijų apimties, fizinio prieinamumo


Siekiant rezultatyvios pagalbos keičiant smurtinį elgesį: - patvirtinti smurtinio elgesio keitimo programą, kuria vadovautųsi šias programas vykdančios įstaigos;- nustatyti smurtautojų įtraukimo į ministerijos finansuojamas smurtinio elgesio keitimo programas mechanizmą (algoritmą);-nustatyti vykdomų programų veiksmingumo vertinimo rodiklius.


Siekiant politikos formuotojui turėti palyginamus savivaldybių ir įstaigų, teikiančių specializuotą kompleksinę pagalbą duomenis tobulinimo sprendimams priimti, nustatyti paslaugų veiksmingumo vertinimo rodiklius


Siekiant stiprinti kolegialių organų atranką, įgyvendinti priemones, didinančias kolegialių organų narių atrankos procedūrų skaidrumą.

Ekonomikos ir inovacijų ministerija parengė ir pateikė Lietuvos Respublikos Vyriausybės nutarimo „Dėl Lietuvos Respublikos Vyriausybės 2015 m. birželio 17 d. nutarimo Nr. 631 „Dėl Kandidatų į valstybės ar savivaldybės įmonės, valstybės ar savivaldybės valdomos bendrovės ar jos dukterinės bendrovės kolegialų priežiūros ar valdymo organą atrankos aprašo patvirtinimo“ pakeitimo“ projektą, o Vyriausybė 2021 m. rugpjūčio 11 d. priėmė nutarimą Nr. 663. Nutarimu nustatyta valstybės tarnautojų ir kitų asmenų, siekiančių būti paskirtais arba išrinktais valstybės valdomos įmonės ar jos dukterinės bendrovės kolegialaus organo nariais, parinkimo tvarka, taip pat numatyta pareiga valstybei ar savivaldybei atstovaujančiai institucijai arba valstybės ar savivaldybės valdomai bendrovei, į kurios dukterinės bendrovės kolegialų organą siekiama atrinkti valstybės tarnautojus ir kitus asmenis, nustatyti minėtiems asmenims specialiuosius reikalavimus bei įvertinti, ar šie asmenys atitinka jiems Lietuvos Respublikos valstybės ir savivaldybės įmonių įstatymo arba Lietuvos Respublikos valstybės ir savivaldybių turto valdymo, naudojimo ir disponavimo juo įstatymo nustatytus bendruosius, specialiuosius ir nepriklausomumo reikalavimus.


Įtraukti į apskaitą iš UAB Žemės ūkio paskolų fondo gautinas ir pervestinas palūkanas.

Lietuvos Respublikos žemės ūkio ministerija

UAB Žemės ūkio paskolų fondo gautinos ir pervestinos palūkanos įtrauktos į apskaitą 2017 m. vasario 23 d.


Tam, kad būtų pasiektas Klimato kaitos darbotvarkėje nustatytas tikslas, numatyti ir įgyvendinti papildomas priemones, kuriomis transporto sektoriuje šiltnamio efektą sukeliančių dujų išmetimai būtų sumažinti ne mažiau kaip 14 proc., lyginant su 2005 m.

Lietuvos Respublikos susisiekimo ministerija


Išanalizuoti vidaus kontrolės trūkumus dėl darbo užmokesčio apskaičiavimo ir išmokėjimo ir priimti sprendimus, užtikrinančius vidaus kontrolės sistemos veikimą


Siekiant optimizuoti fondo veiklą ir supaprastinti fondo valdymo struktūrą, į vieną juridinį asmenį sujungti 13 šiuo metu veikiančių fondo administravimo įstaigų.

Įgyvendinant rekomendaciją, Valstybinio socialinio draudimo fondo (VSDF) juridinių asmenų skaičius buvo sumažintas nuo 13 iki 5, centralizuota dalis funkcijų, šiuo metu centralizuojama išmokų mokėjimo funkcija – kuriamas atskiras Mokėjimų centras, kuris taps visų VSDF išmokų mokėjimo centru. Nuosekliai centralizuojant funkcijas, rengiamoje VSDF 2025–2028 m. strategijoje planuojama numatyti konkrečias priemones, darbus ir terminus pokyčiams įgyvendinti. VSDF valdyba numato, kad 2028 m. bus sudarytos prielaidos ir parengta tinkama aplinka VSDF tapti vienu juridiniu asmeniu.


Nustatyti optimalų sektorinių profesinių komitetų narių skaičių ir terminą, per kurį būtų įvertinamos ir pateikiamos jų pastabos dėl profesinio standarto, taip pat užtikrinti, kad sprendimai dėl taisytinų standartų vietų būtų priimami daugumos komiteto narių.

Kvalifikacijų ir profesinio mokymo plėtros centras

Švietimo ir mokslo ministro 2016-08-30 įsakymu Nr. V-721 „Dėl švietimo ir mokslo ministro 2010-10-29 įsakymu Nr. V-1909 „Dėl Kvalifikacijų tvarkymo institucijos centrinio ir sektorinių profesinių komitetų uždavinių, funkcijų, komitetų sudarymo ir finansavimo tvarkos aprašo“ pakeitimo“ numatyta padidinti sektorinių komitetų sudėtį, įtraukiant Vyriausybinių institucijų atstovus pagal kompetenciją. Sektorinį profesinį komitetą sudaro ne mažiau kaip 9 ir ne daugiau kaip 15 narių.


Siekiant užtikrinti, kad valstybės nekilnojamasis turtas, kurį patikėjimo teise valdo savivaldybės, būtų valdomas ir naudojamas efektyviai, užtikrinant visuomenės poreikių tenkinimą, įvertinti, ar valstybės nekilnojamasis turtas yra reikalingas funkcijoms vykdyti ir imtis veiksmų, kad nereikalingas arba netinkamas (negalimas) naudoti turtas būtų grąžintas ar nurašytas ir likviduotas teisės aktų nustatyta tvarka.

Akmenės rajono savivaldybės administracija

Teikti pastebėjimai dėl 2-jų nekilnojamojo turto (NT) objektų. Savivaldybei atlikus rekomenduotus veiksmus, nustatyti trūkumai pašalinti, pasiekta siektina 100 proc. rodiklio „Visas patikėjimo teise valdyti gautas valstybės nekilnojamasis turtas, kuris nereikalingas perduotoms valstybinėms (valstybės perduotoms savivaldybėms) funkcijoms įgyvendinti, teisės aktų nustatyta tvarka grąžintas“ reikšmė.


Siekiant, kad savivaldybių patikėjimo teise valdomo valstybės nekilnojamojo turto apskaita būtų tiksli ir išsami - apskaitoje registruoti visą savivaldybių patikėjimo teise valdomą valstybės nekilnojamą turtą ir imtis priemonių, kad visi apskaitos duomenys būtų tikslūs ir išsamūs.

Teikti pastebėjimai dėl 5-kių nekilnojamojo turto objektų. Savivaldybei atlikus rekomenduotus veiksmus, nustatyti trūkumai pašalinti, pasiekta siektina 100 proc. rodiklio „į savivaldybės apskaitos registrus įtrauktas visas savivaldybės patikėjimo teise valdomas nekilnojamasis turtas, kuris pagal Valstybės turto perdavimo savivaldybių nuosavybėn įstatymą yra priskirtas savivaldybių nuosavybėn, bet dar neperduotas” reikšmė.


Siekiant užtikrinti, kad degalų tiekėjai laikytųsi jiems numatytų įpareigojimų dėl privalomo degalų iš atsinaujinančių energijos išteklių tiekimo, įvertinti degalų tiekėjams taikomų įpareigojimų sistemą ir peržiūrėti sankcijų už šių įpareigojimų nevykdymą taikymo mechanizmą.


Siekiant užtikrinti, kad visuomenei būtų teikiamos kokybiškos viešosios ir administracinės elektroninės paslaugos:-sukurti priemones ir užtikrinti, kad valstybės mastu būtų kaupiami duomenys apie visas teikiamas elektronines paslaugas;-užtikrinti, kad sukauptų duomenų pagrindu būtų centralizuotai vykdoma visų teikiamų elektroninių paslaugų stebėsena;-sukurti priemones, padedančias užtikrinti, kad visos valstybės įstaigų ir savivaldybių teikiamos elektroninės paslaugos būtų pasiekiamos per Elektroninių valdžios vartų portalą;-skatinti naudotojų įsitraukimą atliekant paslaugų vertinimą;-numatyti priemones, kurios leistų įvertinti kodėl sukurtomis elektroninėmis paslaugomis nesinaudojama arba naudojamasi mažai, bei esant poreikiui inicijuoti jų teikimo proceso tobulinimus.

Lietuvos Respublikos ekonomikos ir inovacijų ministerija


Siekiant turėti patikimus ir išsamius duomenis apie įgyvendinamas darnaus judumo priemones, kurių pagrindu būtų priimami pagrįsti sprendimai, sudaryti galimybes sukurtoje darnaus judumo rodiklių platformoje visoms savivaldybėms teikti kokybiškus ir palyginamus duomenis apie jų įgyvendinamas darnaus judumo priemones.


Suplanuoti ir įgyvendinti konkrečias priemones (mobilių komandų suformavimas ar kt.), kad ambulatorinės ankstyvosios reabilitacijos paslaugos būtų prieinamos vaikams, gyvenantiems savivaldybėse, kuriose šios paslaugos nėra teikiamos.

Suplanuotos ir įgyvendintos priemonės skirtos didinti vaikų raidos sutrikimų ankstyvosios reabilitacijos paslaugų prieinamumą ir kiekį detalizavus paslaugų teikimo teritoriją ir įstaigas, padidinus iš PSDF apmokamų paslaugų įkainius ir paslaugų nomenklatūrą. Pakeista Vaikų raidos sutrikimų ankstyvosios reabilitacijos paslaugų teikimo ir jų išlaidų apmokėjimo tvarka. Nustatytas aiškus šių paslaugų teikimo organizavimas: apimtos visos šalies savivaldybės, nustatyta kurias paslaugas kurios įstaigos teikia, jų funkcijos, bendradarbiavimas ir veiklos koordinavimas, išdėstytas paciento kelias gaunat paslaugas nuo šeimos gydytojo ir grįžtant pas jį. Gerinti paslaugų prieinamumą leis paslaugų teikimo tvarka kai prireikus vykti į kitą savivaldybę paslaugų teikiama transporto organizavimo paslauga pagal Socialinių paslaugų katalogą arba kitus pacientų pavėžėjimą nustatančius teisės aktus.


Siekiant įvertinti tai, kokią faktinę naudą sukūrė paslaugų skaitmenizavimo procesas, numatyti priemones, kurios užtikrintų valstybės mastu periodiškai atliekamą ir tikslų, ir planuotos naudos pasiekimo stebėseną.


Siekiant užtikrinti viešųjų ir administracinių paslaugų kokybės ir prieinamumo rodiklių stebėseną, numatyti priemones, kurios užtikrintų vienodos šių paslaugų kokybės vertinimo praktikos taikymą, veiksmingesnį paslaugų kokybės stebėsenos procesą.

Lietuvos Respublikos vidaus reikalų ministerija


Siekiant užtikrinti daugiabučių namų modernizavimo proceso tęstinumą, spartesnį šiluminės energijos taupymą bei didesnį butų ir kitų patalpų savininkų įsitraukimą į daugiabučių namų modernizavimą, kad būtų laiku pasiekti Direktyvos 2010/31/ES tikslai, siūlome numatyti priemones ir sudaryti sąlygas joms įgyvendinti.

Rengiant Lietuvos ilgalaikę renovacijos strategiją ir Aplinkos ministro 2022 m. spalio 12 d. įsakymu Nr. D1-336 patvirtintą Ilgalaikės pastatų renovacijos strategijos įgyvendinimo planą, numatytos ir vykdomos tęstinės priemonės, kuriomis siekiama užtikrinti daugiabučių namų modernizavimo proceso tęstinumą, spartesnį šiluminės energijos taupymą bei didesnį butų ir kitų patalpų savininkų įsitraukimą į daugiabučių namų modernizavimą.


Finansų valdymo sistemoje atlikti programinius pakeitimus, kurie užtikrintų, kad delspinigių pajamos už rangovų laiku nevykdomas sutartis būtų priskirtos fondo pagrindinės veiklos kitoms pajamoms ir teisingai atvaizduotos fondo veiklos rezultatų ataskaitoje.

Fondo valdyba informavo, kad pasikeitus 10-ojo VSAFAS nuostatoms pajamos iš baudų, kurių apskaita nustatyta standarto 31 ir 33 punktuose, priskiriamos kitos veiklos pajamoms. 2017 m. VRA atvaizduotos teisingai - prie kitos veiklos pajamų.


Tobulinti diagnostikos ir gydymo metodikų rengimo ir atnaujinimo mechanizmą, kad šalyje būtų parengtos trūkstamos ir atnaujinamos diagnostikos ir gydymo metodikos.

Sveikatos apsaugos ministro įsakymu (2019-10-24 Nr. V-1206) patvirtintas Diagnostikos ir gydymo metodikų, kitų metodinių dokumentų, užtikrinančių sveikatos priežiūros paslaugų kokybę, rengimo 2019–2022 m. planas.Praplėstos diagnostikos ir gydymo metodikų grupės, numatyta rengti pagrindines mirties priežastis lemiančių ligų ir sutrikimų, kraujotakos sistemos ligų ir kitas diagnostikos ir gydymo metodikas, algoritmus, protokolus, gaires, taip pat slaugos proceso kokybę užtikrinančias bei kitų specialistų veiklos kokybę užtikrinančias metodikas, formas. Įgyvendinant ES projektą „Sveikatos priežiūros kokybės gerinimas, parengiant pagrindines mirties priežastis Lietuvoje lemiančių ligų ir sveikatos sutrikimų integruotos sveikatos priežiūros standartus“ sukurti 3 standartų projektai. Patvirtintas naujos redakcijos Diagnostikos ir gydymo metodinio dokumento rengimo, taikymo ir atnaujinimo tvarkos aprašas (ministro 2020-06-29 įsakymas Nr. V-1567), kuriuo vadovaujantis igų ir sveikatos sutrikimų diagnostikos ir gydymo metodiniai dokumentai bus rengiami laikantis vienodų rengimo, turinio, formos, taikymo, atnaujinimo reikalavimų. Naujai nustatyta metodinių dokumentų rengimo tvarka, jų sudedamosios dalys (be kitų dalykų turi būti numatyta dalis „paciento kelio aprašymas“, kurioje nustatyta įvardyti konkrečius veiksmus ar priemones atliekančias gydymo įstaigas ir specialistus, rengti nuodugnius protokolus ir algoritmus, įtraukiant ir diagnostikos bei gydymo eigos stebėseną, rezultatų pagal nustatytus rodiklius vertinimą), parengtų projektų derinimo tvarka. Numatyta, kad teisės aktų nustatyta tvarka suderintas metodinis dokumentas tvirtinamas sveikatos apsaugos ministro įsakymu. Taip pat reglamentuotas atnaujinimas: metodinis dokumentas persvarstomas ir prireikus atnaujinamas ne rečiau kaip vieną kartą per penkerius metus. Patvirtinti Greitosios medicinos pagalbos metodinio dokumento rengimo, taikymo ir atnaujinimo tvarkos aprašas (2021-04-07 įsakymas Nr. V-732) ir Slaugos metodinio dokumento rengimo, taikymo ir atnaujinimo tvarkos aprašas (2021-04-21 įsakymas Nr.  V-882).Pagal šiuos dokumentus parengti pagrindines mirties priežastis Lietuvoje lemiančių ligų ir sveikatos sutrikimų integruotos sveikatos priežiūros (prevencijos, diagnostikos, gydymo, medicininės reabilitacijos, slaugos ir kt.) metodinių dokumentų paketai šioms 13 būklių: 1) išeminės širdies ligos, 2) smegenų kraujagyslių ligos (insultas), 3) plaučių piktybinis navikas, 4) savižudybė, 5) kolorektalinis piktybinis navikas, 6) kepenų cirozė ir fibrozė, 7) kepenų piktybinis navikas, 8) skrandžio piktybinis navikas, 9) pneumonija, 10) bronchinė astma, 11) lėtinė obstrukcinė plaučių liga, 12) prostatos piktybinis navikas, 13) sunkios traumos (politraumos). Metodinių dokumentų paketai suderinti su atitinkamomis sveikatos priežiūros specialistų organizacijomis (gydytojų ar slaugytojų draugijomis), universitetais, rengiančiais gydytojus, universitetų ligoninėmis, Valstybine ligonių kasa. 2021 m. rugsėjo-spalio mėn. kaip naudotis parengtais metodiniais dokumentais, apmokyti 1 702 sveikatos priežiūros specialistai.


Nutraukti nuomos sutartį su UAB „E“ suteikiant iškeldinimo iš patalpų terminą iki 2017 m. rugsėjo 1 d.

2017-09-01 universitetas nutraukė su UAB "E" 2006-01-03 sudarytą valstybės ilgalaikio materialiojo turto nuomos sutartį.


Parengti rekomendacijas (gaires) dėl   specialistų, teikiančių vaikų raidos sutrikimų  ankstyvosios reabilitacijos paslaugas, darbo krūvio.

Specialistų, teikiančių vaikų raidos sutrikimų ankstyvosios reabilitacijos paslaugas, darbo krūviai sureguliuoti paslaugas teikiant pagal naujai nustatytus Vaikų raidos sutrikimų ankstyvosios reabilitacijos paslaugų teikimo ir jų išlaidų apmokėjimo tvarkos reikalavimus (sveikatos apsaugos ministro 2023-01-09 įsakymas Nr. V-22), nustatyta specialistų / komandų pacientui (šeimai) teikiamų konkrečių paslaugų teikimo trukmė (tvarkos aprašo VI skyrius VRSAR paslaugų teikimo reikalavimai), užkertama galimybė nepagrįstai didinti aptarnaujamų pacientų skaičių (darbo krūvį), per darbo laiką aptarnauti daugiau pacientų, nei nustatyta tvarkoje. Tuo pačiu sudaromos prielaidos, skiriant pacientui reikiamą laiką, suteikti kokybiškesnes paslaugas.


Siekiant nuosekliai ir kryptingai tobulinti esamą teisinį reguliavimą ir efektyviai šiam tikslui naudoti žmogiškuosius išteklius, pertvarkyti teisinio reguliavimo stebėsenos sistemą taip, kad būtų sutelktos skirtingų institucijų kompetencijos teisinio reguliavimo vertinimui atlikti ir nuo fragmentiškų teisinio reguliavimo vertinimų būtų pereita prie aktualių ir problemiškų jo sričių sisteminių vertinimų.

Valstybės kontrolės 2024 m. atlikto audito "Teisinio reguliavimo poveikio vertinimo sistema" metu nustatyta, kad priemonių dėl sisteminių peržiūrų atlikimo gairių parengimo ir jų pristatymo subjektas neplanuoja tęsti. Šio audito metu Vyriausybės kanceliarijai teikta nauja rekomendacija: "Siekiant suvienodinti sisteminės teisinio reguliavimo peržiūros taikymą, pateikti informaciją ministerijoms dėl galimų šios peržiūros apibrėžčių ir atlikimo atvejų". Atsižvelgiant į tai, kad bus vykdoma naujos rekomendacijos stebėsena, rekomendaciją laikome iš dalies įgyvendinta (stebėsena baigta).


Siekiant spartesnio ir veiksmingesnio strateginių tikslų įgyvendinimo skaitmenizuojant viešąsias ir administracines paslaugas, imtis veiksmų, kurie paskatintų:-politiką įgyvendinančias institucijas siekti geresnių rezultatų paslaugų skaitmenizavimo srityje;-viešąsias ir administracines paslaugas teikiančias valstybės įstaigas bei savivaldybes dalyvauti skaitmeninimo iniciatyvų įgyvendinimo procese.


Siekiant gerinti nusikaltimų elektroninėje erdvėje užkardymą ir tyrimą:1. nacionaliniuose strateginiuose planavimo dokumentuose numatyti priemones, kurios padėtų spręsti aktualias nusikaltimų elektroninėje erdvėje srities problemas;2. tobulinti nusikaltimų elektroninėje erdvėje vertinimo kriterijus, suvienodinant juos visuose strateginio planavimo dokumentuose ir sudarant sąlygas matuoti visų šių nusikaltimų ištyrimo būklę.


Siekiant, kad būtų rezultatyviai įgyvendinami ministerijos veiklos tikslai visa apimtimi kasmet, išanalizuoti rodiklių neįgyvendinimo priežastis.

Siekiant  rezultatyviai įgyvendinti ministerijos veiklos tikslus visa apimtimi  išanalizuotos rodiklių neįgyvendinimo priežastys.


Siekiant užtikrinti, kad valstybės nekilnojamasis turtas, kurį patikėjimo teise valdo savivaldybės, būtų valdomas ir naudojamas efektyviai, užtikrinant visuomenės poreikių tenkinimą, įvertinti, ar valstybės nekilnojamasis turtas yra reikalingas funkcijoms vykdyti ir imtis veiksmų, kad nereikalingas arba netinkamas (negalimas) naudoti turtas būtų grąžintas ar nurašytas ir likviduotas teisės aktų nustatyta tvarka.

Klaipėdos r. savivaldybei atlikus rekomenduotus veiksmus, nustatyti trūkumai pašalinti, pasiektos 100 proc. rodiklių „Visas patikėjimo teise valdyti gautas valstybės nekilnojamasis turtas, kuris nereikalingas perduotoms valstybinėms (valstybės perduotoms savivaldybėms) funkcijoms įgyvendinti, teisės aktų nustatyta tvarka grąžintas“ ir „Viso patikėjimo teise valdomo valstybės nekilnojamojo turto, kuris nereikalingas savarankiškosioms funkcijoms įgyvendinti, teisės aktų nustatyta tvarka bus atsisakyta“ reikšmės.


Siekiant sudaryti sąlygas tinkamai planuoti Lietuvos kariuomenės profesinės karo tarnybos personalo poreikius, kasmet nustatyti vyresniųjų karininkų ribinius skaičius.


Siekiant, kad profesionaliojo scenos meno politika būtų formuojama įrodymų pagrindu, sukurti teatrų ir koncertinių įstaigų valdymo modelį. Todėl: finansavimą sieti su įstaigų metiniais veiklos vertinimo rezultatais.

Lietuvos Respublikos kultūros ministerija

Primtas Profesionaliojo scenos meno  įstatymo pakeitimo įstatymas (2022 m. gruodžio 20 d. XIV-1717). Kultūros ministerijos nuomone,  rekomendacija prarado aktualumą, nes pagal Vyriausybės teisės grupės išvadą dėl įstatymo projekto nuostatos įstaigų finansavimą susieti su įstaigos veiklos vertinimu, nėra suderinama su strateginio planavimo metodika.


Paskirti už kibernetinį saugumą atsakingą asmenį.

Lietuvos geologijos tarnyba prie Aplinkos ministerijos

Paskirtas už kibernetinį saugumą atsakingas asmuo.


Siekiant didinti nusikaltimų elektroninėje erdvėje tyrimų rezultatyvumą:1. peržiūrėti nusikaltimų elektroninėje erdvėje specializuotų padalinių veiklos modelį ir tobulinti jį taip, kad šalies mastu būtų identifikuojami visi sisteminiai nusikaltimai, sutelkti pakankami specializuoti tyrimo atlikimo ir ekspertiniai pajėgumai bei būtų didinamos kriminalinės žvalgybos veiklos apimtys;2. parengti ir patvirtinti specializuotiems pareigūnams skirtą nusikaltimų elektroninėje erdvėje mokymų programą, atitinkančią pareigūnų ugdymo poreikius šioje srityje, ypač didelį dėmesį skiriant naujų specialiųjų kompetencijų ugdymui, ir ją įgyvendinti;3. sukurti nusikaltimų elektroninėje erdvėje besispecializuojančių pareigūnų tinklą ir užtikrinti jo aktyvią veiklą.

Policijos departamentas prie Lietuvos Respublikos vidaus reikalų ministerijos


Siekiant, kad nebūtų stabdomas saugos politiką įgyvendinančių dokumentų atnaujinimo procesas, atnaujinti N.SIS ir SVIS nuostatus. Priimti sprendimą dėl tolesnio VRIS kaip valstybės IS egzistavimo ir apibrėžti jos struktūrą, kuri būtų paprastesnė ir lankstesnė.

Rekomendacijai įgyvendinti numatytos 4 priemonės iš kurių 3 laikomos įgyvendintomis, 1 iš dalies įgyvendinta. Įgyvendinant rekomendaciją buvo atnaujinti Lietuvos nacionalinės Šengeno informacinės sistemos (N.SIS) ir Sertifikatų valdymo informacinės sistemos (SVIS) nuostatai, parengtas Vidaus reikalų informacinių išteklių aprašas, parengtas ir pateiktas derinimui Vidaus reikalų integracinės platformos (VRIP) nuostatų projektas. Rekomendaciją laikome iš dalies įgyvendinta ir stebėseną baigiame, o problemai išspręsti reikalingų pokyčių stebėsena tęsiama strateginio tyrimo metu analizuojant atitinkamos viešojo sektoriaus srities aplinką.


Įvertinti minėtų nuomos sandorių ekonominį pagrįstumą ir priimti sprendimą, kuris leistų racionaliausiu būdu naudoti valstybės biudžeto lėšas šiam tikslui įgyvendinti;

Muitinės departamentas prie Lietuvos Respublikos finansų ministerijos

Pateiktas Muitinės departamento nuomos sandorių ekonominio pagrįstumo vertinimas


Siekiant efektyviai naudoti žmogiškuosius išteklius ginant viešąjį interesą ir sudaryti tinkamas teisines prielaidas viešojo intereso pažeidimams identifikuoti, inicijuoti teisės aktų pakeitimus, kuriais būtų išplėsti valstybės institucijų, kurioms įstatymais suteikta teisė kreiptis į teismą dėl viešojo intereso gynimo, įgaliojimai, kad nustačiusios pažeidimus priskirtose veiklos srityse jos turėtų galimybę efektyviai ginti viešąjį interesą.

1. Ministro Pirmininko 2014-06-27 potvarkiu Nr. 124 „Dėl darbo grupės sudarymo“ sudaryta darbo grupė viešojo intereso gynimo teisiniam reguliavimui tobulinti (toliau – Darbo grupė). Jai buvo pavesta pateikti Vyriausybei siūlymus, kokioms valstybės institucijoms ir kokius įgaliojimus kreiptis į teismą dėl viešojo intereso gynimo tikslinga išplėsti. 2. Teisingumo ministerija 2015-02-20 raštu Nr. (1.5.)2T-265 „Dėl darbo grupės pasiūlymų“ pateikė Vyriausybei Darbo grupės siūlymus išplėsti toliau nurodytų valstybės institucijų įgaliojimus kreiptis į teismą dėl viešojo intereso gynimo toliau nurodytose srityse: 2.1. Nacionalinei žemės tarnybai prie Žemės ūkio ministerijos – valstybinės žemės naudojimo, valdymo ir disponavimo srityje; 2.2. Kultūros paveldo departamentui prie Kultūros ministerijos – nekilnojamojo kultūros paveldo apsaugos srityje; 2.3. Valstybinei miškų tarnybai – valstybinių miškų apsaugos srityje. 3. Vyriausybė pavedė (Vyriausybės 2015-03-13 pasitarimo protokolas Nr. 11) Žemės ūkio, Kultūros ir Aplinkos ministerijoms parengti ir pateikti Vyriausybei įstatymų projektus. 4. Įgyvendinant rekomendaciją, buvo parengti ir priimti trys įstatymai: 4.1. Seimas 2016-06-30 priėmė Lietuvos Respublikos nekilnojamojo kultūros paveldo apsaugos įstatymo Nr. I-733 2, 5, 8, 18, 22, 23 straipsnių pakeitimo ir įstatymo papildymo 23-1 straipsniu įstatymą. Jame įtvirtinta nuostata, pagal kurią Kultūros paveldo departamentui prie Kultūros ministerijos suteikti įgaliojimai kreiptis į teismą, siekiant apginti viešąjį interesą nekilnojamojo kultūros paveldo apsaugos srityje. 4.2. Seimas 2016-06-30 priėmė Lietuvos Respublikos miškų įstatymo Nr. I-671 2, 4, 5, 7 ir 11 straipsnių pakeitimo įstatymą. Jame numatyta, kad Valstybinė miškų tarnyba, nustačiusi galimą viešojo intereso pažeidimą valstybinių miškų apsaugos srityje, kreipiasi į teismą dėl viešojo intereso gynimo. 4.3. Seimas 2019-02-14 priėmė Lietuvos Respublikos žemės įstatymo Nr. I-446 32 straipsnio pakeitimo įstatymą. Įstatymu nustatyta, kad kai yra pagrindas manyti, kad viešasis interesas pažeistas valstybinės žemės naudojimo, valdymo ir disponavimo ja srityje, Nacionalinė žemės tarnyba kreipiasi į teismą dėl viešojo intereso gynimo, išskyrus atvejus, kai viešasis interesas pažeistas dėl Nacionalinės žemės tarnybos arba institucijų, kurių funkcijas ji perėmė, veiksmų ar neveikimo. Tais atvejais, kai viešasis interesas pažeistas dėl Nacionalinės žemės tarnybos arba institucijų, kurių funkcijas ji perėmė, veiksmų ar neveikimo, Nacionalinė žemės tarnyba dėl viešojo intereso gynimo kreipiasi į prokuratūrą.


Siekiant efektyviai naudoti žmogiškuosius išteklius ginant viešąjį interesą ir sudaryti tinkamas teisines prielaidas viešojo intereso pažeidimams identifikuoti, inicijuoti teisės aktų pakeitimus, kuriais būtų nustatyta, kas sudaro viešąjį interesą valstybės institucijų, kurioms įstatymais suteikta teisė kreiptis į teismą dėl viešojo intereso gynimo, kompetencijai priskirtose veiklos srityse.

1. Ministro Pirmininko 2014-06-27 potvarkiu Nr. 124 „Dėl darbo grupės sudarymo“ sudaryta darbo grupė viešojo intereso gynimo teisiniam reguliavimui tobulinti (toliau – Darbo grupė). Jai buvo pavesta pateikti Vyriausybei siūlymus, kokių valstybės institucijų ir kokiose jų veiklos srityse tikslinga nustatyti viešojo intereso kriterijus (požymius).2. Teisingumo ministerija 2015-02-20 raštu Nr. (1.5.)2T-265 „Dėl darbo grupės pasiūlymų“ pateikė Vyriausybei Darbo grupės parengtas išvadas ir pasiūlymus bei nurodė:2.1. „Problema. Teisės aktuose įtvirtinta pernelyg abstrakti viešojo intereso sąvoka. Institucijoms, kurioms įstatymais yra suteikti įgaliojimai ginti viešąjį interesą, ne visais atvejais yra aišku, kas laikoma viešuoju interesu. Tai savo ruožtu lemia tai, kad institucijos, turinčios teisę ginti viešąjį interesą, arba jo negina, kadangi negali identifikuoti viešojo intereso pažeidimų, arba, atvirkščiai, netinkamai identifikuoja viešojo intereso pažeidimą ir kreipiasi į prokuratūrą / teismą dėl viešojo intereso gynimo, kai viešojo intereso pažeidimo nėra.“2.2. „Išvada. Darbo grupė, išanalizavusi esamą teisinį reguliavimą bei teismų praktiką, padarė išvadą, kad nustatyti bendrą viešojo intereso kriterijų sąrašą netikslinga ir vargu, ar įmanoma, todėl, siekiant nustatyti viešojo intereso pažeidimus, yra tikslingiau vadovautis suformuota teismų praktika. Be to, darbo grupės nuomone, net ir nustačius įstatymuose viešojo intereso kriterijus – bendrus kriterijus CPK, ABTĮ, Prokuratūros įstatyme ar detalesnius kriterijus tam tikras veiklos sritis reglamentuojančiuose įstatymuose (pavyzdžiui, Nekilnojamojo kultūros paveldo apsaugos įstatyme, Statybos įstatyme, Miškų įstatyme, Žemės reformos įstatyme ir t. t.) – jie vis tiek negalėtų būti pakankamai tikslūs, o būtų vertinamojo pobūdžio, ir bet kuriuo atveju kiekvieną kartą kompetentingos institucijos turėtų vertinti, ar, jų manymu, egzistuoja viešojo intereso pažeidimas, be to, galutinai apie viešojo intereso buvimą ar nebuvimą spręstų teismas, nagrinėjantis civilinę bylą, t. y. teismas vertintų konkrečioje byloje esančias faktines aplinkybes ir sąlygas.“3. Vyriausybės 2015-03-13 pasitarimo protokole Nr. 11 nurodyta: „Atsižvelgti į Lietuvos Respublikos Ministro Pirmininko 2014 m. birželio 27 d. potvarkiu Nr. 124 „Dėl darbo grupės sudarymo“ sudarytos darbo grupės viešojo intereso gynimo teisiniam reguliavimui tobulinti pasiūlymus.“4. Teisės institutas 2016 m. pradžioje paskelbė (http://teise.org/lt/lti-veikla/publikacijos/page/2/) atliktą tyrimą „Viešojo intereso atpažinimo problema Lietuvos teisėje: kriterijai ir prioritetai“. Jį atliekant buvo apibendrinta ir išanalizuota teismų praktika dėl viešojo intereso kriterijų tam tikrose viešojo intereso gynimo srityse.5. Vyriausybės kanceliarija 2016-02-25 raštu Nr. S-53-603 ministerijoms ir kitoms valstybės institucijoms, kurioms įstatymais suteikti įgaliojimai ginti viešąjį interesą teisme, nurodė:„Įgyvendindami Lietuvos Respublikos valstybės kontrolės (toliau – Valstybės kontrolė) 2014 m. gegužės 23 d. valstybinio audito ataskaitoje Nr. VA-P-40-1-6 „Viešojo intereso gynimo organizavimas“ Vyriausybei pateiktą rekomendaciją ir atsižvelgdami į Valstybės kontrolės 2016 m. vasario 17 d. rašte Nr. S-(40-3343)-375 „Dėl rekomendacijos įgyvendinimo“ pateiktą siūlymą supažindinti valstybės institucijas su Lietuvos teisės instituto išleista monografija „Viešojo intereso atpažinimo problema Lietuvos teisėje: kriterijai ir prioritetai“, kurioje publikuojamas tyrimas, atskleidžiantis, kaip viešasis interesas suprantamas teisės doktrinoje ir teismų sprendimuose, taip pat kam teikiama pirmenybė, kai susiduria viešieji ir privatūs interesai, informuojame, kad su monografija galima susipažinti tinklalapyje adresu http://www.teise.org/Mokslo_darbai.html, taip pat siūlytina ministerijoms su minėta monografija supažindinti atitinkamas įstaigas prie ministerijų, kurioms įstatymai suteikia teisę kreiptis į teismus dėl viešojo intereso gynimo, prireikus – kitas institucijas.“6. Taigi Valstybės kontrolės rekomendacija buvo įgyvendinta kitomis priemonėmis, t. y. ne teisės aktuose nustatant, kas sudaro viešąjį interesą valstybės institucijų, kurioms įstatymais suteikta teisė kreiptis į teismą dėl viešojo intereso gynimo, kompetencijai priskirtose veiklos srityse, o valstybės institucijoms išplatinant Teisės instituto atliktą tyrimą, kuriame apibendrinta ir išanalizuota teismų praktika dėl viešojo intereso kriterijų tam tikrose srityse.


Rekomenduojame paskirti už sutarčių registraciją ir kontrolę atsakingą asmenį.

Už sutarčių registraciją paskirtas atsakingas asmuo – rektoriaus referentė.


Siekiant trumpinti teismo ekspertizių atlikimo terminus:- pakeisti ekspertizių paskyrimo teritoriniams skyriams sistemą pavedant tai daryti tarnybai;- periodiškai analizuoti teismo ekspertų dalyvavimo teismo posėdžiuose rezultatyvumą ir analizės rezultatus pristatyti Teisėjų tarybai;- periodiškai vykdyti ekspertinių tyrimų užsakovų ekspertinių užduočių formulavimo analizę ir jos pagrindu ekspertinių tyrimų užsakovams inicijuoti ekspertinių užduočių formulavimo mokymus ir teikti rekomendacijas.

Valstybinė teismo psichiatrijos tarnyba prie Sveikatos apsaugos ministerijos


Siekiant užtikrinti, kad Valstybinės teismo psichiatrijos tarnybos veiklos rodikliai, susiję su ekspertinių tyrimų atlikimo terminais, būtų patikimi,  nustatyti rodiklį, kuris parodytų faktinį ekspertinio tyrimo rezultato atlikimo laiką, įskaitant laukimo eilėje laiką.

Lietuvos Respublikos sveikatos apsaugos ministerija


Siekiant užtikrinti, kad asmens ir visuomenės sveikatos priežiūros specialistai būtų tinkamai pasirengę galimų ekstremaliųjų situacijų valdymui, kuriamoje bendroje sveikatos priežiūros specialistų kompetencijų platformoje įdiegti priemonę, leisiančią identifikuoti sveikatos priežiūros specialistus, turinčius kompetencijų teikti sveikatos priežiūros paslaugas ekstremaliųjų situacijų metu, jų tobulinimosi poreikius ir pritraukti į organizuojamus mokymus.


Siekiant teisingos VSDF įsipareigojimų ir su jais susijusių sąnaudų apskaitos, įsivertinti įsipareigojimų, kylančių išmokų gavėjų mirties atveju paveldėtojams (iki sprendimo paveldėtojui skirti išmoką priėmimo), pripažinimo kriterijų atitiktį VSAFAS ir pagal vertinimo rezultatus patikslinti ar papildyti VSDF apskaitos politiką.

Valstybinio socialinio draudimo fondo valdyba prie Socialinės apsaugos ir darbo ministerijos

Fondo valdyba 2023-05-10 informavo, kad Išmokų gavėjų mirties atveju neišmokėtų išmokų įsipareigojimų paveldėtojams apskaitos trūkumai sprendžiami sistemiškai su rekomendacija "Siekiant teisingos VSDF įsipareigojimų ir su jais susijusių sąnaudų apskaitos, Išmokų taikomojoje sistemoje įdiegti funkcionalumus arba parinkti kitas priemones, užtikrinančias laiku atliekamą ir visų duomenų apie priimtus sprendimus dėl pensinių ir nepensinių išmokų skyrimo perkėlimą ar registravimą Finansų valdymo sistemoje", rekomendaciją numatoma įgyvendinti iki 2027-12-31, įdiegus naują programinės įrangos modulį centralizuotam mokėjimo proceso vykdymui.


Siekiant, kad teismo ekspertų darbo krūviai tarp teritorinių teismo psichiatrijos skyrių būtų tolygesni ir trumpėtų teismo ekspertizių atlikimo eilės:- Peržiūrėti esamas teismo ekspertų darbo krūvio normas ir, objektyviai įvertinus darbo laiko sąnaudas ekspertinių tyrimų užduotims atlikti, tiksliau detalizuoti jas (įvertinus, kokią teismo ekspertizės dalį sudaro dalyvavimas teismo posėdyje gyvai ir nuotoliniu būdu, ar ekspertizė baudžiamojoje ar civilinėje byloje, nukentėjusiųjų ar įtariamųjų);- Nustatyti kaip turi būti apskaičiuojama veiklos rodiklio „Teismo ekspertų darbo efektyvumo užtikrinimas, proc.“ įgyvendinimo reikšmė ir parengti jo stebėsenos rodiklio aprašymo kortelę.


Siekiant, kad kuo operatyviau į valstybės biudžetą pagal teismų sprendimus būtų išieškomos pinigų sumos, inicijuoti Lietuvos Respublikos administracinių bylų teisenos įstatymo pakeitimą, kad administraciniai teismai, kaip ir bendrosios kompetencijos teismai, vykdomuosius raštus Valstybinei mokesčių inspekcijai prie Finansų ministerijos išduotų be jos prašymo.

Lietuvos Respublikos Seimas 2016-06-02 priėmė naujos redakcijos Lietuvos Respublikos administracinių bylų teisenos įstatymą. Šio įstatymo 99 str. 2 d. nustatyta: „Kai išieškomos pinigų sumos į valstybės biudžetą (...) teismas išduoda vykdomąjį raštą išieškotojui be jo prašymo“.


Siekiant užtikrinti administratorių teisę į teisingą darbo apmokėjimą ir sumažinti kylančius ginčus tarp kreditorių ir administratoriaus, kurie ilgina bankroto procesą, inicijuoti teisės aktų pakeitimus dėl pareigos teismui vertinti ir tvirtinti administravimo išlaidų sąmatą tuo atveju, kai kreditorių susirinkimas ir administratorius negali išspręsti ginčo dėl sąmatos dydžio nustatymo.

2015-10-15 priimtas Įmonių bankroto įstatymo Nr. IX-216 4,5,8,9,10,11,23,33 ir 36 str. pakeitimo įstatymas Nr. XII-1962, kurio 36 str. 4 d. įgyvendina rekomendaciją.


Siekiant užtikrinti, kad Oficialiosios statistikos programa būtų sudaroma taip, kad atitiktų valstybės poreikius ir įsipareigojimus Europos statistikos sistemai, rekomenduojame sukurti kontrolės procedūras, kurios užtikrintų, kad visi statistiniai tyrimai būtų pavesti Europos Sąjungos teisės aktais, Lietuvos Respublikos įstatymais ir Vyriausybės nutarimais.

Siekiant užtikrinti, kad Oficialiosios statistikos programa būtų sudaroma taip, kad atitiktų valstybės poreikius ir įsipareigojimus Europos statistikos sistemai, Lietuvos oficialiosios statistikos rengimo ir sklaidos gairėse (Valstybės duomenų agentūros 2023-02-28 generalinio direktoriaus įsakymas Nr. DĮ-54) nustatyti statistinių tyrimų įtraukimo į Oficialiosios statistikos programos I dalį kriterijai, užtikrinantys, kad visi statistiniai tyrimai būtų pavesti Europos Sąjungos teisės aktais, Lietuvos Respublikos įstatymais ir Vyriausybės nutarimais.


Siekiant užtikrinti pedagogų kvalifikacijos tobulinimo paslaugų kokybę, numatyti, kad pedagogų kvalifikacijos tobulinimo paslaugas, įgyvendinant ES struktūrinių fondų projektus, teiktų tik akredituotos pedagogų kvalifikacijos tobulinimo įstaigos.

Lietuvos Respublikos švietimo, mokslo ir sporto ministerija

Švietimo ir mokslo ministro 2017-08-25 įsakymu Nr. V-646 patvirtintas 2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ 09.2.1-ESFA-V-727 priemonės „Mokytojų ir kitų švietimo sistemos darbuotojų kvalifikacijos tobulinimas“ projektų finansavimo sąlygų aprašas, kurio reikalavimuose numatyta projekto sutartyje nustatomas privalomas reikalavimas, kad pedagogų kvalifikacijos tobulinimo teikėjai, laimėję paslaugų teikimo konkursus, kvalifikacijos tobulinimo programas akredituos teisės aktų nustatyta tvarka.


Ištaisyti klaidas, susijusias su atostogų rezervo apskaita (koreguoti sąskaitų likučius: kitos sukauptos pajamos (buhalterinė sąskaita 228), finansavimo sumos iš valstybės  biudžeto (buhalterinė sąskaita 424), ateinančių laikotarpių  pajamos (buhalterinė sąskaita 694), sukauptos  atostoginių sąnaudos (buhalterinė sąskaita 695).

Atliktas likučių  koregavimas sąskaitų, susijusių su atostogų rezervo apskaita (buhalterinės sąskaitos  228, 424, 695).


Atlikti IS rizikos vertinimą ir, jei reikia, patvirtinti IS rizikų valdymo priemonių planą.

Atliktas Lietuvos edukologijos universiteto informacinės sistemos rizikos vertinimas. Rizikos veiksnių nenustatyta, todėl informacinės sistemos rizikos valdymo priemonių planas nebus rengiamas. Rektoriaus 2017-12-28 įsakymu Nr. 1-634 patvirtintoje Lietuvos edukologijos universiteto informacinės sistemos rizikos vertinimo ataskaitoje nustatytos prevencinės priemonės rizikos veiksmams išvengti.


Siekiant efektyviai, ekonomiškai ir rezultatyviai panaudoti valstybės biudžeto lėšas, sumažinti administracinę naštą, rekomenduojame nustatyti optimalų viešojo sektoriaus transporto ir kitų paslaugų įsigijimo ir lėšų naudojimo kontrolės mechanizmą, kad įstaigos galėtų siekti veiklos rezultatų.

Siekiant sudaryti sąlygas tiksliai, pagrįstai ir visiems valstybės biudžeto asignavimų valdytojams vienodai planuoti 3 biudžetinių metų asignavimus, sudarytos prielaidos valstybės biudžeto asignavimų poreikį planuoti atsižvelgiant į finansų ministro patvirtintas metodines gaires (Vyriausybės 2024-08-14 nutarimas Nr. 672, finansų ministro 2024-11-20 įsakymas Nr. 1K-369). Gairėse nustatyti 3 biudžetinių metų valstybės biudžeto asignavimų poreikio planavimo principai, procesas, būdai, metodai ir informacijos apie asignavimų poreikį pateikimo tvarka.Siekiant nustatyti ministerijų ir ministrų valdymo sričių įstaigų naudojamų valstybės biudžeto asignavimų, skirtų tęstinei veiklai finansuoti, efektyvumą, atliekama viešųjų išlaidų peržiūra. Išlaidų peržiūros metu remiantis patirtų išlaidų analize priimami sprendimai dėl vykdomų tęstinės veiklos priemonių įgyvendinimo ir (arba) finansavimo pakeitimų (Strateginio valdymo metodika, patvirtinta Vyriausybės 2021-04-28 nutarimu Nr. 292, Viešųjų išlaidų peržiūros metodinės gairės, patvirtintos finansų ministro 2021-06-28 įsakymu Nr. 1K-227).Įsigaliojus naujiems valstybės biudžeto planavimo principams, buvo suteikta daugiau diskrecijos laisvės asignavimų valdytojams patiems pasirinkti priemones ir būdus rezultatams pasiekti, todėl valstybės biudžeto lėšų planavimo reguliavimas automobiliams išlaikyti Vyriausybės 1998-11-17 nutarimu Nr. 1341 „Dėl tarnybinių lengvųjų automobilių biudžetinėse įstaigose“ tapo netikslingas ir pripažintas netekusiu galios (2024-08-28 Nr. 712). Siekiant užtikrinti valstybės biudžeto lėšų tarnybiniam transportui naudojimo racionalumą, Vyriausybės 2024-08-28 nutarimu Nr. 711 patvirtintos naujos redakcijos Pavyzdinės tarnybinių lengvųjų automobilių naudojimo biudžetinėse įstaigose taisyklės (2009-05-27 Nr. 543), kurios nustato tarnybinių lengvųjų automobilių naudojimo, saugojimo, žymėjimo, techninės priežiūros, remonto, naudojimo kontrolės, ridos, degalų ir (ar) elektros ar kitos energijos apskaitos, netarnybinių lengvųjų automobilių naudojimo tarnybos reikmėms bei darbo pareigoms tvarką ir biudžetinių įstaigų darbuotojų atsakomybę už taisyklių pažeidimą.


Siekiant užtikrinti optimalius žmogiškuosius išteklius teismo psichiatrijos ir psichologijos ekspertinių tyrimų vykdymui, atlikti žmogiškųjų išteklių poreikio analizę (teismo ekspertų, medicinos registratorių ir tarnybos administracijos darbuotojų) ir jos pagrindu priimti sprendimus dėl veiklos efektyvinimo.